10 Uchaf: Cymeriadau Plant Cymraeg – Golwg360\n10 Uchaf: Cymeriadau Plant Cymraeg\n7 Medi 2009\nPa gymeriadau sydd wedi dal dychymyg plant Cymru dros y ganrif ddiwethaf?\nRhif 10: Tecwyn y Tractor\nBip bip! Gwelwyd Tecwyn y Tractor am y tro cyntaf yn y llyfr o’r un enw gan yr awdures i blant, Margiad Roberts, yn 1992.\nYn ogystal â chyfres o lyfrau eraill rhyddhawyd CD o ganeuon i’r tractor bach coch wedi eu cyfansoddi gan Myrddin ap Dafydd a Rhys Parry, a’u canu gan Bryn Fôn. Erbyn hyn mae ganddo ei gyfres ei hun ar S4C.\nRhif 9: Wcw\nBara te a sos coch! Daeth Wcw’r gwcw i’r amlwg gyntaf yn y rhaglen deledu i blant bach, Tŷ Chwith, oedd yn cael ei darlledu ar Slot Meithrin S4C ddechrau’r 90au.\nErbyn hyn mae gan y cyn-byped ei gylchgrawn i blant ei hun, Wcw a’i Ffrindiau, sy’n cael ei gyhoeddi gan gwmni Golwg Cyf.\nRhif 8: Syr Wymff a Plwmsan\nRaslas bach a mawr, yn wir! Ymddangosodd cymeriadau Wynford Ellis Owen a Mici Plwm yn y rhaglen o’r 80au cynnar, Teliffant. Aeth Syr Wynff ap Concord y Bos, Plwmsan y Twmffat Twp, a taid, yn eu blaen i gael eu rhaglen boblogaidd eu hunain, Anturiaethau Syr Wynff a Plwmsan.\nRhif 7: Sion Blewyn Coch\nDaeth Sion Blewyn Coch i’r amlwg am y tro cyntaf yn Llyfr Mawr y Plant, a gyhoeddwyd gan Hughes a’i Fab, Wrecsam, yn 1931. Yn yr hanes hwnnw roedd yn byw gyda Siân Slei Bach yng Ngherrig Mawr ar ochor y Wyddfa, yn eu tŷ moethus, Twll Daear.\nYmddangosodd mewn addasiad wedi’i animeiddio o’r stori Nadoligaidd hynny yn 1986, yn ceisio osgoi sylw Eban Jones y ffermwr, gyda help y twrci.\nRhif 6: Twm Sion Cati\nRoedd gan Thomas Jones o Dregaron enw fel lleidr pen ffordd oedd yn dwyn wrth y cyfoethog rywbryd rhwng 1530 a 1620.\nCafodd ei hanes ei addasu i blant mewn modd cofiadwy gan T Llew Jones mewn tri llyfr – Y Ffordd Beryglus, Ymysg Lladron a Dial o’r Diwedd, yn y 60au, ac yn fwy diweddar yn y panto poblogaidd Twm Sion Cati.\nRhif 5: Rala Rwdins\nFe wnaeth Rala Rwdins o Dŷ’n Twll ei hymddangosiad cyntaf yn y llyfr o’r un enw yn 1983, fel rhan o Gyfres Rwdlan yr awdur Angharad Tomos.\nMae llyfrau pellach ar gael fel rhan o’r gyfres Darllen Mewn Dim, a chomig i’w liwio yng nghylchgrawn Wcw a’i Ffrindiau. Yn ddiweddar mae anturiaethau Rwdlan, y Dewin Dwl, Rala Rwdins, y Dewin Doeth, y Llipryn Llwyd a Strempan yng Ngwlad y Rwla wedi eu haddasu mewn cyfres deledu i blant.\nRhif 4: Wil Cwac Cwac\nMae cartŵn yr hwyaden Wil Cwac Cwac yn seiliedig ar gyfres o lyfrau plant o’r 1920 gan Jennie Thomas a J.O. Williams, gan gynnwys Llyfr Mawr y Plant. Parhaodd y gyfres animeiddio o 1984 tan ddechrau’r 90au, gyda’r cymeriadau wedi eu lleisio gan Myfanwy Talog.\nMae chwadan go iawn o’r enw Wil Cwac Cwac yn dal y record byd am fywyd hir, wedi iddo farw’n 25 oed. Nos da, cwac!\nRhif 3: Superted\nCread Mike Young a Robin Lyons yw cymeriad Superted. Mae’n debyg bod y cymeriad wedi datblygu allan o straeon oedd Mike Young yn ei ddweud wrth ei lysfab i’w gael i gysgu yn y nos. Aeth yn ei flaen i ysgrifennu dros 100 o lyfrau am y cymeriad, cyn gofyn i S4C ei droi mewn i gyfres deledu.\nSibrydodd Superted y gair hud am y tro cyntaf yn Gymraeg yn 1982, er mai dybiad o’r Saesneg gwreiddiol oedd y rhaglen. Mae Superted, ei ffrind Smotyn, Clob, Sgerbwd yn ei slipars pinc a Dai Texas hefyd yn enwog am helpu plant i groesi’r lôn mewn cynhyrchiad arbennig ar gyfer y Swyddfa Gymreig.\nEnillodd y gyfres Bafta am animeiddiad gorau yn 1987. Superted oedd y cartŵn cyntaf o Brydain i gael ei werthu i Disney Channel UDA.\nRhif 2: Sali Mali\nCyhoeddwyd Sali Mali yn wreiddiol fel rhan o Gyfres Darllen Stori’r athrawes, Mary Vaughan Jones, yn 1969, ynghyd â Tomos Caradog, Jaci Soch a chymeriadau eraill.\nBellach mae wedi ymddangos mewn degau o lyfrau, yn ogystal â chryno ddisgiau a rhaglenni teledu. Mae ganddi gartŵn ar S4C yn ogystal â rôl yn gweithio’n galed yng nghaffi y gyfres Pentref Bach.\nOnd creodd un o’i llyfrau diweddaraf, Sali Mali a’r Hwdi Chwim, ddadl wrth i rai gredu ei fod yn codi braw ar blant.\nRhif 1: Sam Tân\nDaeth y syniad gwreiddiol am gyfres Sam Tân gan ddau o gyn ddynion tan o Gaint. Datblygodd S4C y syniad fel rhaglen yn defnyddio pypedau stop-symudiad ddarlledodd am y tro cyntaf yn 1985. Daeth y gyfres i ben yn 1994, cyn iddo gael ei atgyfodi yn 2003.\nAr hyn o bryd mae trydydd ymgais i ddweud hanes Sam Tân, Elfis, Trefor a Norman Preis, nawr gyda delweddau cyfrifiadurol yn hytrach na phypedau, i’w weld ar S4C.\nYdach chi’n cytuno? Rhowch wybod: gol@golwg.com\n(Llun: Sali Mali – Jac Jones)\nKoumas yn ymddeol a thri arall ddim ar gael\nToshack yn colli pedwar o’r garfan cyn wynebu Rwsia yng Nghaerdydd\nColyn 29 Gorffennaf 2012, 15:39\nOs gwyliwch chi raglenni Pentre Bach ar S4C fe sylwch eu bod nhw rbyn hyn yn sôn am Trefor y Tractor Bach Coh. Mae nhw’n enwi Trefor y Tractor Bach Coch pob dau funud. Ai ymgais i ddisoldi Tecwyn sydd yma?


BBC - Y Gloran - Cyfweliad y Mis: Daniel Evans\nYr actor Daniel Evans o Gwmparc sydd o dan y chwyddwydr ym mhapur bro Y Gloran y mis hwn, yn trafod ei ddiddordebau, ei ddylanwadau a'i yrfa fel actor yn Llundain.\nPam benderfynoch chi fod yn actor?\nPan yn blentyn, roeddwn i'n cystadlu mewn eisteddfodau'n flynyddol. Prifathro Ysgol Ynyswen, Meirion Lewis oedd f'athro 'adrodd' a ches fynd i'r Genedlaethol un tro i 'Steddfod Pwllheli. R'on i'n arfer mynd i'r Ysgol Sul yng Nghapel Bethel gyda fy modryb, Doris Williams. Ro'n i'n mwynhau dysgu'r adnodau a'u perfformio o'r pulpud. Yn ogystal, ces fynd i weld dramâu Frank Vickery gyda fy mamgu, Myfanwy Jones, yn Neuadd y Parc a'r Dar. Wy'n meddwl mai cyfuniad o'r pethe hyn a gynnodd y fflam ynddo' i. A blynyddoedd wedyn, wrth wneud gwaith teledu i'r BBC, sylweddolais fod modd gwneud bywoliaeth drwy actio.\nPwy / Beth oedd y dylanwadau arnoch?\nR'on i'n ffodus iawn i fedru gweld llawer o ddramau yma yn Llundain pan o'n i'n ddisgybl yn Rhydfelen. R'odd yr actor, Ian McKellan yn arwr imi. Ces weithio gydag ef flynyddoedd wedyn ac mae e bellach yn ffrind! Yng Ngholeg y Guildhall, cafodd dau athro ddylanwad enfawr arna'i: Patsy Rodenburg (un o athrawon llais gorau'r byd erbyn hyn) a Vassily Skorik (athro o GITTIS, ysgol ddrama orau Moscow). Wy'n ystyried y gwaith a gyflawnais i yn ystod y gwersi hyn y gwaith gorau a wnes i erioed!\nPa actorion eraill rydych chi'n eu hed¬mygu?\nFe soniais am Ian McKellan eisoes. Erbyn hyn, yn y theatr, mae Judi Dench yn anhygoel. Ar ffilm, mae actor o'r enw Ian Hart yn medru newid ei bersonoliaeth yn llwyr er mwyn chwarae gwahanol gymeriadau. Fel mae'n digwydd, ces chwarae ei fab yn `The Virgin Queen' y llynedd. Ar deledu `The West Wing' oedd fy hoff gyfres. Mae'n drueni mawr ei bod wedi bennu erbyn hyn, ond roedd yna gast heb ei ail: Allison Janney, Bradley Whitford, Richard Schiff a John Spencer. Dyma gewri teledu'r Amerig.\nPa ran ydych chi wedi mwynhau ei chwarae fwyaf? Pam?\nCes chwarae'r brif ran mewn dwy ddrama gan ddramodydd o Efrog Newydd o'r enw Christopher Shinn, 'Other People' a 'Where do we live?' Dramodydd ifanc oedd y cymeriad (llais y dramodydd ei hun, fel petai) ac r' odd y ddwy ddrama wedi eu lleoli yn Efrog Newydd ac yn dangos yn athrylithgar fel y mae'r 'gwleidyddol' a'r 'personol' yn gorgyffwrdd ym mhob rhan o'n bywydau ni. Sut mae byw bywyd moesol yng nghanol cyfnod neo-geidwadol lle mae pŵer y farchnad rydd a'i gog¬wydd gystadleuol yn effeithio ar ein bywydau beunyddiol?\nPa gyfrwng sy'n rhoi'r boddhad mwyaf ichi?\nYn y gorffennol wy wastad wedi datgan mai'r theatr yw fy hoff gyfrwng. Wedi treulio 12 mlynedd nawr yn gweithio yn y theatr, rwy'n dechrau gwerthfawrogi cyfryngau eraill. Wnes i ychydig o waith teledu y llynedd a mwynhau'r profiad yn fawr. Ar y cyfan, mae gweithio ym myd teledu yn gallu bod yn unig, yn gyflym (dim ymarfer) a heb unrhyw reolaeth dros y canlyniad. Mae'r theatr ar y llaw arall yn cynnig cwmni cast o actorion yn gweithio gyda'i gilydd dros gyfnod o fisoedd ac yn cyflwyno drama i gynulleidfa sy'n dangos ei barn yn unionsyth - yn bositif neu yn negyddol! Mae hyn yn foddhaol iawn imi. Wedi dweud hyn, cael amrywiaeth yw'r gyfrinach, yn fy marn i.\nBeth oedd eich ymateb i'r profiad o gyfarwyddo 'Esther' yn y Gymraeg?\nCes i wledd, rhaid cyfaddef. Fe weithiodd y cast yn galed iawn, iawn. A'r tîm cynhyrchu yn ogystal. Roedd yn hyfryd cael dod adre i gyfarwyddo ac, wrth gwrs, roedd ymateb hael cynulleidfaoedd dros Gymru benbaladr yn hyfryd iawn ac yn hollol annisgwyl. Rwy'n mawr obeithio y caf wneud mwy o waith cyfarwyd¬do cyn hir.\nPa ddatblygiadau hoffech chi eu gweld ym myd y theatr yng Nghymru?\nByddai'n wefreiddiol gweld cynyrchiadau safonol o glasuron Ewrop ochr yn ochr â dramâu newydd Cymraeg. Mae'n bwysig i fi fod y ddau yn cydfyw â'i gilydd - yr hen a'r newydd, gan fod cymaint gan y naill i' w gynnig i'r llall. Ein hathroniaeth wrth weithio ar 'Esther' oedd ei thrin fel drama newydd sbon.\nBeth sydd ar y gweill ar hyn o bryd?\nRwyf ar fin gorffen rhediad go hir (9 mis) o sioe gerdd Stephen Sondheim, `Sunday in the Park with George' yn y West End yma yn Llundain. Mae wedi bod yn brofiad anhygoel. Mae'r darn yn ddwys ac anodd ond mae ymateb ein cynulleidfaoedd wedi bod yn emosiynol tu hwnt. Dyma oedd sialens go iawn.\nSut ydych chi 'n hoffi treulio eich amser hamdden?\nYn gwylio DVDs o `West Wing"! O ddifri, rwy'n ail wylio penodau - weithiau 3 ar y tro! Wy hefyd yn hoff o'r sinema ac yn edrych ymlaen at weld ffilm newydd Pedro Almodover, 'Volver. Mae e'n un o'm hoff gyfarwyddwyr ffilm. Rwy'n aelod o `gym' ond 'dwy ddim wedi bod ers misoedd. Wy'n hoff iawn o ioga ac yn ceisio ymarfer bob hyn a hyn. Ond wedi'r rhediad yn Theatr Wyndhams, wy am fynd ar wyliau am y tro cyntaf mewn bron i dair blynedd.\nYdych chi'n cael cyfle i ddychwelyd i'r Rhondda y dyddiau hyn?\nDdim cymaint ag y baswn i' n hoffi. Mae fy rhieni'n byw yn Nhon Pentre ac mae'n hyfryd mynd am dro i'r mynydd y tu ôl i'w tŷ^. Wy'n edrych ymlaen at wneud hyn wedi imi orffen y sioe gerdd yn yr hydref.\nEsther - sylwadau Daniel Evans


Prifysgol Abertawe “mewn sefyllfa ariannol gref” – Golwg360\n19 Gorffennaf 2019 am 15:08\nMae Prifysgol Abertawe wedi cyfaddef eu bod yn hwyr yn cyhoeddi eu cyfrifon oherwydd “problem” gydag ymchwiliad mewnol.\nRoedd disgwyl i brifysgolion gyflwyno’u cyfrifon i’r Cyngor Cyllido Addysg Uwch Cymru (HEFCW) erbyn 30 Tachwedd 2018.\nOnd roedd Prifysgol Abertawe fisoedd yn hwyr yn gwneud hynny, ac am gyfnod nhw oedd yr unig sefydliad yng Nghymru, Lloegr a’r Alban a oedd heb wneud hynny.\nYn ôl y brifysgol ei hun, mae’r cyfrifon yn dangos eu bod “mewn sefyllfa ariannol gref”.\n“Bu oedi cyn cyhoeddi ein Cyfrifon (Adolygiad Gweithredol ac Ariannol 2017/18) oherwydd problem yn yr archwiliad a’n hymchwiliad annibynnol parhaus,” meddai llefarydd ar ran y brifysgol.\n“Byddwn yn parhau i weithio gyda HEFCW a’n cyllidwyr allweddol ar y materion hyn, ond nid ydym yn disgwyl unrhyw broblem hirdymor.”


Cwrs prosiectau gydag AutoCAD Civil 3D 2011 - Geofumadas\nIonawr, 2011 AutoCAD-Autodesk, Addysgu CAD / GIS, topografia\nMae AutoCAD Civil 3D 2011 yn profi i fod yn offeryn gwerthfawr ar gyfer prosiectau peirianneg sy'n cynnwys datblygu datblygiadau tai, ffyrdd, tirfesur a rhwydweithiau pibellau. Ar ôl yr esblygiad sydd wedi bod yn digwydd i'r feddalwedd hon, yn fersiwn 2011 mae'n bosibl arsylwi llawer o aeddfedrwydd y defnyddwyr wrth ddod i arfer â'r rhyngwyneb newydd, ar ôl ychydig encotronazos rydym yn gweld llawer o fanteision.\nApliCAD, y cwmni a ddatblygodd hynny Llawlyfr Sifil 3D Yr hyn a drafodwyd gennym yn gynharach yw trefnu cwrs dwys o 9 AM i 6: 30 PM (9 i 18,30) ar 22 a 23 o ddydd Mawrth o 2011.\nBydd y cwrs yn Valencia, ac mae terfyn cofrestru tan Fawrth 15fed. Gan fod lle yn brin, bydd yn rhaid i chi frysio.\nCost: 295 Euros, gyda'r opsiwn i gael ei chymhorthdal gyda'r Sefydliad Tripartitaidd ar gyfer Hyfforddiant mewn Cyflogaeth.\nMae'n ymddangos i mi yn gyfle gwerthfawr, hoffem gael cyrsiau dwys hyn yn fwy dilynedig ac mewn dinasoedd eraill. Cwrs sy'n para penwythnosau croestorri neu sawl noson yng nghanol traffig a blinder ar ôl i'r gwaith fynd yn ddiflas. Gwneir hyn mewn 16 awr ar ddau ddiwrnod yn olynol.\nRhyngwyneb Sifil AutoCAD 3D.\nMewnforio a rheoli ffeiliau pwynt.\nCynhyrchu MDT. Dadansoddiad o ddrychiadau, llethrau a dalgylchoedd.\nProffiliau: hydredol a thrawsnewidiol.\nGwaith llinellol: Aliniadau, adrannau math a les.\nSymud y daear a chyfrifo cyfrolau.\nFfurflen cyn-gofrestru yma.\nManylion y cwrs yma.\nAm ragor o wybodaeth, gallwch gysylltu â Vicente Alarcón\nar y ffonau 96.313.40.35 - 629.670.173\nneu at y post vicente.alarcon (at) applyd.com\nPost blaenorol«Blaenorol PENNOD 2: ELFENNAU'R INTERFACE 6565\nPost nesaf Cyfathrebu / Cyfranogi: Gwasanaethau ar gyfer bwrdeistrefinesaf »\n2 Yn ymateb i "Cwrs prosiectau gydag AutoCAD Civil 3D 2011"\nCWRS SIFIL 3D 2012 YN 144 FIDEONAU YN GWELER YN UNIG YN\nwww (Point) peruviantec (pwynt) tk\nCWRS SIFIL 3D 2011 YN 144 VIDEOS SECRETS VEALO ALREADY YN:


olew CBD Cywarch a Diabetes\nMae ymchwilwyr yn Ysbyty Haddas Brifysgol yn Jerwsalem yn archwilio effeithiau CBD ar hyrwyddo ddiabetes o teipiwch 1 ar lygod gyda rhagdueddiad genetig ar gyfer ei ddatblygiad (Weiss 2006). Yn hyn a elwir yn llygod amneidia ddaw i ddatblygiad insulitis yn eu 4th neu wythnos 5th bywyd, sy'n cael ei dilyn gan ddiabetes mewn wythnos 14th. Insultis yn llid y ynysigau o Langerhans, a leolir yn pancreas, sy'n gyfrifol am gynhyrchu inswlin. Mae diabetes yn salwch sy'n deillio o ddifrod o ynysigau hyn. llygod amneidia yn oed 6 i fisoedd 12, a roddwyd 10 i 20 CBD pigiad y dydd (5mg ar 1kg o bwysau'r corff) yn dangos sylweddol is - 30% yn llai digwyddiad o'r diabetes na'r llall - nid CBD drin llygod, lle mae digwyddiad o'r diabetes o 1 86 math yn%.\nAr y sbesimen llygod, lle mae'r clefyd siwgr o 1 math Digwyddodd dispite y derbyniad CBD, mae'r salwch wedi cael ei arafu'n sylweddol i lawr. Gwaed-lefelau chytocinau sy'n gyfrifol am preading llid (IFN-gama a IFN apfa) yn gyffredinol uwch yn llygod â rhagdueddiad genetig ar gyfer diabetes dyrchafiad. Yn ystod y derbyniad CBD roedd dicrease sylweddol (mwy na 70%) o'r ddwy lefel chytocinau.\nolew cywarch CBD a dyrchafiad Diabetes\nYn yr ymchwil nesaf gyda'r grwpiau sampl o lygod, lle'r oedd y grŵp cyntaf o 5 llygod heb unrhyw cymeriant CBD a'r ail grŵp o lygod Rhoddwyd CBD yn ystod wythnosau 26, gyda chanlyniadau a ganlyn: yn y grŵp sbesimen cyntaf pob llygod 5 wedi datblygu yn diabetes. Yn yr ail grŵp, sy'n roddwyd CBD, dim ond 2 llygod allan o 5 wedi datblygu diabetes.\nDaeth yr ymchwilwyr i'r casgliad bod "Gall CBD atal hyrwyddo'r diabetes o 1 teipiwch" a salwch auto-imiwnedd yn y pen draw eraill. Ymhellach, nodwyd bod llawer o gleifion diagnosis diabetes Math 1 wedi'i chwarae yn ystod adeg y diagnosis digonol faint o gelloedd sy'n cynhyrchu inswlin, ac felly maent yn gleifion addas ar gyfer y therapi gyda'r defnydd yn CBD.\nastudiaethau eraill yn dangos bod ar gyfer diabetes o 2 math, Mwy o lefel cylchrediad o endocannabinoids yn y corff yn arwain at swyddogaeth newidiedig gwythiennau gwaed mewn ffordd negyddol a chadarnhaol. Ar ben hynny gall CBD fod yn ddefnyddiol ar gyfer gwella o vasorelaxation endotheliwm - ehangu pibellau gwaed (Stanley 2013).\nYmchwilwyr hefyd yn nodi bod CBD yn ddefnyddiol ar gyfer triniaeth retina a ddifrodwyd gan ddiabetes - Retinopathi diabetig (Liou 2009).\nolew a cardiofasgwlaidd afiechydon CBD Cywarch\nAstudiaeth arall a gyhoeddwyd gan ymchwilwyr o Sefydliad Cenedlaethol dros Iechyd ym Methesda, UDA yn datgan bod CBD lleihau salwch cardiofasgwlaidd, straen, inflammations, heneiddio a marwolaeth celloedd a achosir gan cardiomyopathi diabetig (Ohki 2010). Daeth ymchwilwyr i gasgliad bod y canlyniadau hyn, ynghyd â iachusrwydd ac uchel-goddefgarwch o gorff dynol tuag at CBD dangos potensial iachau uchel o CBD ar gyfer salwch diabetig a chardiofasgwlaidd.


BBC - De Orllewin - Cofio Menna\nTeyrnged i Menna Gwyn a fu farw yn Ebrill 2006.\nPan ddaeth gweinidog ifanc newydd a' i wraig i'r ardal hon, i wasanaethu Eglwys Henllan Amgoed yn Medi 1966 - 40 mlynedd yn ôl, ychydig a feddyliodd yr un ohonom pa mor fawr fyddai'u dylanwad, trwy eu gweithgarwch amrywiol yn y fro a thu hwnt.\nBu arhosiad Y Parchg. Aled Gwyn a'i wraig, Menna, ym mro'r Cardi Bach, yn destun llawenydd ac atgofion hyfryd.\nGyda thristwch mawr felly, y clywsom am farwolaeth Menna ar Ebrill 6, ar ôl dioddef afiechyd creulon. Brwydrodd ar hyd ei hoes yn erbyn poen, yn ddi-rwgnach a gyda gwên ac edrychai bob amser yn osgeiddig a swynol (os dyna'r gair am glamorous) Ymladdodd ei brwydr olaf yr un mor ddygn a dewr.\nRoedd Menna yn ferch amryddawn, ddiwylliedig a galluog. Bu'n athrawes yn Ysgol Pantycaws am rai blynyddoedd, nes ymunodd Non a Rolant â'r teulu. Hi ddechreuodd Cangen Hendygwyn o Ferched y Wawr (1970) a hi hefyd a sefydlodd Cylch Meithrin yn ei chartref, tua 1972, cyn i'r Cylch symud i Ganolfan Ffynnonwen. Yr adeg yma hefyd, roedd criw mawr o ieuenctid yng Nghapel Henllan a bu Aled a Menna yn arweinyddion gwych i'r bobl ifanc yma. Bu' n cymryd dosbarthiadau nos i Ddysgwyr, yn Ysgol Griffith Jones ac Efailwen - nid oedd pall ar ei gweithgarwch.\nYn ddiweddarach, bu'n actio rhan nyrs ym Mhobol y Cwm a dramâu eraill; cyflwynydd gyda'r B.B.C.; cynhyrchydd 'Wythnos i'w Chofio' a 'Beti a'i Phobol' a chofiwn ei llais melfedaidd yn cyflwyno miwsig clasurol yn gynnar ar fore Sul. Cerddoriaeth oedd ei chariad cyntaf.\nYn bwysicach fyth, bu'n fam arbennig i Non a Rolant ac fel y nodwyd yn y `Western Mail' yn fam-gu lawen i'w hwyrion. Cofiwn am ei thor-calon ar ôl colli Gwennan a pha mor ofalus y bu hi ac Aled o'r roces fach yn ei salwch trist. Trwy'r cwbwl, cadwodd ei hysbryd yn felys, ei ffydd yn gadarn a'i hiwmor yn fyrlymus.\nDywed adnod yn y Beibl, "Byddwch lawen a hyfryd" a dyna fel bu Menna. Anfonwn ein cydymdeimlad dwysaf fel ardal i Aled a'r teulu, gan gofio pa mor ffyddlon a gofalus y bu yntau ohoni, yn enwedig yn ei blynyddoedd olaf.\nBoed i Dduw fod yn gysgod ac yn gysur iddynt i gyd. Trysorwch eich atgofion hyfryd amdani.\nMargarette Hughes a Rhoswen Llewellyn\nCofio Menna Gwyn


Gogledd Cymru ar y blaen wrth i ni lansio ein strategaeth ddatgarboneiddio ar y cyd â'r Gweinidog Tai - Adra\nGogledd Cymru ar y blaen wrth i ni lansio ein strategaeth ddatgarboneiddio ar y cyd â’r Gweinidog Tai\nRydan ni yn gweithredu ar newid yn yr hinsawdd i ddatgarboneiddio ein cwmni a’r cartrefi yr ydym yn eu darparu ac i yrru dyfodol cynaliadwy i gymunedau ledled Gogledd Cymru, gan lansio ei strategaeth datgarboneiddio ar y cyd â’r Gweinidog Tai Cymru, Julie James.\nRydan ni ymhlith y cymdeithasau tai cyntaf yng Nghymru i ddangos ymrwymiad i ymgyrch Llywodraeth Cymru i ddatgarboneiddio cartrefi erbyn 2030 ac mae’n lansio ei strategaeth yr wythnos hon yng nghynhadledd rithiol Homes sy’n cael ei ddarlledu ar draws y DU.\nRydym yn gweithio’n rhagweithiol gyda Llywodraeth Cymru i gefnogi cynlluniau adfer economaidd gwyrdd a chydweithio â phartneriaid eraill i sicrhau effaith barhaol ar yr agenda argyfwng hinsawdd, gan fuddsoddi mewn cymunedau cynaliadwy i leihau allyriadau tŷ gwydr a gwella effeithlonrwydd ynni i drigolion ar draws ei 6,400 o gartrefi.\nMae dwy agwedd i’n strategaeth sef datgarboneiddio ein gweithgareddau busnes a’r stoc dai presennol a newydd, a fydd yn cael eu cynhesu a’u pweru gan ffynonellau ynni glân. Bydd y rhain yn cynnwys ynni’r haul, defnyddio pympiau gwres ffynhonnell aer a datblygu cartrefi i’r safon Passivhaus di-garbon uchaf posib, lleihau colli gwres a lleihau costau i breswylwyr.\nBydd ein cynlluniau datblygu uchelgeisiol o ddarparu 1,200 o gartrefi newydd fforddiadwy dros y pum mlynedd nesaf yn defnyddio’r Dulliau Adeiladu Modern diweddaraf, gan ddefnyddio busnesau bach a chanolig lleol i leihau ei ôl troed carbon, ynghyd â chreu swyddi a darparu hyfforddiant i weithwyr a fydd yn datblygu sgiliau newydd i ddarparu cartrefi di-garbon.\nGyda chefnogaeth Cronfa Ôl-ffitio Optimeiddiedig Llywodraeth Cymru, rydym wedi cychwyn ei beilot cychwynnol i ôl-ffitio 50 o gartrefi i ddatblygu’r dull gorau o ôl-ffitio ei holl stoc. Mae ôl-ffitio ei holl stoc yn fuddsoddiad tymor hir o tua £120 miliwn ac mae disgwyl iddo ddechrau dros y tair blynedd nesaf, gyda chefnogaeth gan Raglen Tai Arloesol Llywodraeth Cymru.\nDywedodd Julie James, Gweinidog Tai a Llywodraeth Leol Cymru: “Rwy’n falch iawn o weld ymrwymiad Adra i fynd i’r afael â’n hargyfwng hinsawdd a lleihau biliau i denantiaid ledled Gogledd Cymru. Mae hwn yn amser cyffrous i’r sector tai wrth i ni weithio gyda’n gilydd i ddarparu cartrefi mwy fforddiadwy, di-garbon, gan gefnogi’r diwydiant adeiladu yng Nghymru a chreu cyfleoedd hyfforddi. Edrychaf ymlaen at weld yr ôl-ffitio a’r gwaith adeiladu newydd yn digwydd.”\nYchwanegodd Sarah Schofield, ein Cyfarwyddwr Cwsmeriaid a Chymunedau yma yn Adra: “Rydym yn falch o lansio ein strategaeth datgarboneiddio ar y cyd â’r Gweinidog Tai yn Homes UK; mae cael cartref cynnes, diogel a fforddiadwy yn bwysicach nag erioed y dyddiau hyn. Rydym yn gweithredu ar newid yn yr hinsawdd fel rhan o’n cyd-ymrwymiad i Les Cenedlaethau’r Dyfodol.\n“Yn Adra, rydym yn ystyried bod lleihau’r defnydd o ynni yn allweddol i helpu i leihau costau rhedeg cartrefi ein preswylwyr a lleihau tlodi tanwydd sydd ar ei fwyaf yn ystod misoedd y gaeaf ac yn ystod y pandemig hwn.\n“Mae Adra mewn sefyllfa dda i gydweithio gyda nifer o randdeiliaid. Yng Ngwynedd, mae rhwydwaith gref o fentrau cymdeithasol ac elusennau ynni cymunedol yr ydym eisoes wedi dechrau gweithio mewn partneriaeth â nhw. Mae angen i ni i gyd weithio gyda’n gilydd i wneud gwahaniaeth.”\nYchwanegodd Linda Campbell, Hyrwyddwr Datgarboneiddio Bwrdd Adra: “Bydd ein strategaeth datgarboneiddio newydd yn dod â buddion o ran swyddi, sgiliau a gweithgaredd economaidd newydd ac yn rhyddhau niferoedd cynyddol o drigolion o grafangau bygythiad tlodi tanwydd.”


The Plough Rhosmaen | Busnes Cymru\nDechreuodd Andrew Roberts ar ei daith yn y diwydiant lletygarwch yng nghanol ei 20au pan ddechreuodd weithio fel cogydd a sefydlu ei dŷ bwyta ei hun cyn canolbwyntio ar brosiect newydd – y Plough Rhosmaen.\nMae'r Plough Rhosmaen yn westy pedair seren bwtîc gyda 23 ystafell wely hyfryd, cyfoes, wedi'i leoli yn Nyffryn Tywi wrth ochr Bannau Brycheiniog. Mae'r lleoliad yn ymfalchïo mewn tŷ bwyta a enillodd wobrau sy'n gweini ffefrynnau traddodiadol ochr yn ochr â seigiau dyfeisgar a chyffrous, gan ddefnyddio cynhwysion lleol ar gyfer y cwbl. Mae'r gwesty ar hyn o bryd yn cyflogi 30 o bobl.\nSut mae Busnes Cymru wedi helpu'r Plough Rhosmaen?\n“Rydyn ni wedi tyfu'r busnes fel y rhagwelsom, gan ennill y gefnogaeth oedd ei hangen arnom oddi wrth Busnes Cymru ar yr adeg gywir.”\nAeth Andrew at Busnes Cymru i gael cefnogaeth gyda cheisiadau cyllid (cyllid TISS a WEGF). Defnyddiwyd hyn wedyn i ailddatblygu'r llety ar gael o fewn y busnes ac i ychwanegu ardal lolfa newydd at y strwythur presennol. Derbyniodd y cleient hefyd gefnogaeth gan gynghorwyr Adnodd ac Effeithlonrwydd gan drafod effeithlonrwydd ynni a gweithredu posibl ffynonellau ynni adnewyddol yn ogystal â chan gynghorwyr Cydraddoldeb ac Amrywiaeth gyda golwg ar faterion recriwtio a staffio.\nMae adnewyddu'r llety ac estyniad lolfa wedi galluogi'r gwesty i gynnig coffi yn y bore a tê prynhawn, sydd wedi denu cwsmeriaid sy'n mynd heibio ac wedi gwella trosiant. O ganlyniad, mae eu cyfradd Trip Advisor wedi gwella ac mae'r gwesty yn gyson llawn.\n“Ennill nifer o wobrau: gwesty, bwyta, profiad bwyd, marchnata, busnes cyffredinol – Cymdeithas Dwristiaeth Caerfyrddin\nEnnill gwobr aur Croeso Cymru\nAr restr fer Gwobrau Twristiaeth y Bannau yn Nhachwedd 2016”\nByddwch yn barod i weithio'n galed\nRhowch sylw i fanylion\nGwnewch lawer o'r pethau bach yn dda, ceisiwch wella bob amser hyd yn oed os ydych yn credu eich bod yn ddigon da yn barod\nEdrychwch ar ôl y tîm ac edrychwch ar ôl yr hyn sydd gennych\nEthos a gweithrediad adnoddau dynol cryf


Ailadeiladu ein planed – cymunedau'n cymryd rheolaeth dros yr argyfwng amgylcheddol | Cronfa Gymunedol y Loteri Genedlaethol\nAiladeiladu ein planed – cymunedau'n cymryd rheolaeth dros yr argyfwng amgylcheddol\nBydd ein siaradwyr yn edrych ar yr hyn y gall cymunedau ei wneud i fynd i'r afael â newid yn yr hinsawdd. Byddant wedyn yn dod at ei gilydd i drafod pa arfer gorau a dysgu y gellir eu rhannu rhwng grwpiau, beth arall sydd angen ei wneud i alluogi cymunedau i arwain ac ystyried sut y gall gweithredu dan arweiniad y gymuned gefnogi symudiad ehangach o newid i helpu'r DU i gyrraedd ei tharged Net Zero ochr yn ochr ag ymdrechion y llywodraeth, diwydiant a busnes.\nCadeirydd: Nick Gardner, Pennaeth Gweithredu hinsawdd, Cronfa Gymunedol y Loteri Genedlaethol\nClover Hogan, Sylfaenydd a Chyfarwyddwr Gweithredol, Llu Natur\nRoy Kareem, Llysgennad Black and Green Bryste\nAfsheen Kabir Rashid, Prif Weithredwr, Repowering London\nIan Thomas, Rheolwr Gweithrediadau/Rhaglen, Croeso i'n Coedwigoedd\nCraig Leitch, Gweithiwr Datblygu, Greener Kirkcaldy\nFel Pennaeth Gweithredu hinsawdd, Nick sy'n gyfrifol am gyflawni Cronfa Gweithredu Hinsawdd £100 miliwn y Gronfa, gan ddyfarnu arian a godir gan chwaraewyr y Loteri Genedlaethol i helpu cymunedau i arwain y gwaith o fynd i'r afael â'r argyfwng hinsawdd.\nBu Nick yn Brif Weithredwr ar Semble, sefydliad a gychwynnodd ar y cyd gyda’r amcan o ddod â busnesau a phrosiectau cymunedol ynghyd i wneud newidiadau effeithiol o lawr gwlad i fyny. Yn ystod ei amser yno, dewiswyd y sefydliad gan y Comisiwn Datblygiad Cynaliadwy fel ‘Syniad arloesol ar gyfer yr unfed ganrif ar hugain’, a sefydlodd ymgyrchoedd pwrpasol, oedd â chefnogaeth busnes megis Diwrnod Dosbarth Awyr Agored ‘Outdoor Classroom Day’ (enillydd y gystadleuaeth Global Good Award ar gyfer y prosiect addysgol gorau byd-eang).\nCyn hyn, gwnaeth Nick waith ymgynghori, yn annibynnol ac yn yr ymgynghoriaeth datblygu economaidd SQW. Tra'r oedd yn SQW, bu Nick yn gweithio yn y timau gwerthuso a'r amgylchedd, a benodwyd gan arianwyr mawr, megis Cronfa Gymunedol y Loteri Genedlaethol a Nesta, i werthuso rhaglenni ariannu cymhleth ledled y DU.\nMae Clover Hogan yn weithredydd hinsawdd 21 oed, yn ymchwilydd ar eco-bryder, a'r Sylfaenydd a Chyfarwyddwr Gweithredol o Force of Nature. Mae Force of Nature yn bobl ifanc nad ydynt yn gwneud elw sy'n ysgogi meddylfryd ar gyfer gweithredu yn yr hinsawdd. Drwy raglenni rhithiol, maent yn grymuso pobl ifanc mewn 50+ o wledydd i feithrin meddylfryd o asiantaeth, diben a gwydnwch; a gweithio gyda'r rhai sy'n gwneud penderfyniadau ar draws busnes, polisi a’r trydydd sector i ysgogi atebion sy'n pontio'r cenedlaethau.\nMae Clover wedi gweithio ochr yn ochr ag awdurdodau blaenllaw'r byd ar gynaliadwyedd, ac wedi ymgynghori o fewn ystafelloedd bwrdd cwmnïau Fortune 500. Lansiodd bodlediad Force of Nature, mae'n gwasanaethu fel ymddiriedolwr i'r Cynllun Gweithredu Byd-eang, ac mae ar fyrddau cynghori Cronfa Gweithredu Hinsawdd y Loteri Gymunedol Genedlaethol; ymgyrch Teach the Future; a Chymdeithas Sifil a Chyngor Ymgynghorol Ieuenctid COP26.\nRwy'n Llysgennad Black and Green i Fryste, rhaglen sy'n canolbwyntio ar sicrhau bod lleisiau amrywiol yn cael eu clywed mewn sgyrsiau am gynaliadwyedd.\nRwyf hefyd yn Gyfarwyddwr Bright Green Future, rhaglen arweinyddiaeth amgylcheddol i bobl ifanc, sydd wedi'i lleoli yn y Ganolfan Ynni Cynaliadwy ym Mryste.\nMae Afsheen yn Brif Weithredwr a chyd-sefydlydd Repowering yn ogystal â chadeirydd Community Energy England. Cyn sefydlu Repowering bu yn uwch gynghorydd polisi yn yr Adran Egni a Newid Hinsawdd. Mae yn arbenigwraig mewn egni cymunedol gyda dros 15 mlynedd o brofiad o weithio gyda chymunedau a Llywodraeth Leol a Chenedlaethol. Mae ganddi MA mewn Daearyddiaeth a MEnv mewn Amgylchedd, Gwyddoniaeth a Chymdeithas yn ogystal â doethuriaeth anrhydeddus o Brifysgol Essex. Yn 2016 derbyniodd Afsheen MBE am ei gwaith yn cyflwyno egni cynaliadwy i gymunedau difreintiedig Llundain ac, yn 2018, enillodd wobr Regen Clean Energy Pioneer.\nAr hyn o bryd, Ian yw'r rheolwr gweithrediadau a rhaglenni sydd i'w groesawu i'n prosiect coedwigoedd. Mae'r prosiect yn arddangos opsiwn amgen ar gyfer rheoli tir coedwigaeth cyhoeddus mewn ardal ddaearyddol ddifreintiedig ym mhen Cwm Rhondda Fawr, Treherbert.\nMae Ian yn forager brwd ac yn gerddwr mynydd. Un o'r hoff amseroedd yn y gorffennol yw ceisio mynd ar goll mewn coetiroedd, mynyddoedd a mannau awyr agored eraill gyda'i deulu a'i ffrindiau. Diddordebau eraill yw ffotograffiaeth natur, garddio permaddiwylliant, ei ieir, cyfiawnder cymdeithasol, hanes, a chynhyrchu ynni gwyrdd ar raddfa briodol.\nMae'r prosiect Croeso i'n coedwigoedd yn ceisio galluogi dull cymunedol o reoli tirwedd y tir sy'n amgylchynu tref Treherbert. Mae Croeso i'n Coedwigoedd yn credu, drwy gysylltu pobl â'u hasedau naturiol lleol, y gellir herio a symud gwerthoedd, gan ddarparu iechyd, lles ac enillion cymdeithasol ehangach eraill.\nMae croeso i'n Coedwigoedd yn bartneriaeth rhwng y gymuned leol, pobl fusnes leol, arbenigwyr yn y diwydiant a Landlord Cymdeithasol Cofrestredig. Mewn partneriaeth byddwn yn defnyddio ein ased naturiol cyhoeddus lleol ac yn meithrin perthynas newydd rhwng y tir a phobl a busnesau lleol.\nYn ddiweddar, mae croeso i'n coedwigoedd fod yn ymgysylltu'n weithredol â chymunedau drwy bartneriaeth â Green Valleys CIC a'u prosiect 'Rhondda Skyline' ar y cyd. Mae'r bartneriaeth hon a'r ffordd sylfaenol o weithio wedi arwain at nifer o fuddsoddiadau ariannu yn y rhanbarth.\nYmunais â Greener Kirkcaldy fel Gweithiwr Datblygu yn 2019, ac arwain ar raglenni newid hinsawdd a gwastraff y sefydliad, gan drefnu a chyflwyno digwyddiadau a gweithgareddau gyda'n cymuned. Mae hyn yn cynnwys arwain ar agweddau ar ein rhaglen a gefnogir gan Gronfa Gymunedol y Loteri Genedlaethol, Gweithredu hinsawdd Fife, sy'n anelu at ddod ag unigolion, cymunedau, llywodraeth leol a busnesau at ei gilydd i fynd i'r afael â'r argyfwng hinsawdd a gwneud Fife yn lle gwyrddach a thegach i fyw ynddo. Mae fy nghefndir mewn cadwraeth bywyd gwyllt ac addysg awyr agored, felly rwy'n angerddol am ddiogelu ein rhywogaethau a'n cynefinoedd brodorol, a chredaf ei bod yn hanfodol cael gwerthfawrogiad a chysylltiad â natur, sy'n llywio fy ngwaith ar weithredu yn yr hinsawdd.


UDO — Caerdydd Gyfoes\nMae arfer Evans yn defnyddio, yn uniongyrchol neu’n anuniongyrchol, ei brofiadau personol, diwylliannol ei hun wrth ystyried newidiadau cymdeithasol a gwleidyddol ehangach. Yn flaenorol mae wedi myfyrio am fudo, cyfieithu a throsi, a’u heffaith ar ddiwylliant, cymdeithas a gwleidyddiaeth. Cyfeirir at hyn yn rhai o’r deunyddiau dewis yn ei waith diweddarach, wrth i dreftadaeth amaethyddol ei orffennol lunio’i eirfa - ond yn UDO mae’n ymwneud yn fwy â chynhyrchu a gweithgynhyrchu trefol gwahanol, cyflymach: high couture, y byd celf gyfoes, cynyrchiadau teledu a dyluniadau set yn erbyn newidiadau tymhorol arafach o ran cynhyrchu amaethyddol.\nMae Carwyn Evans yn artist blaenllaw o Gymru. Graddiodd o’r Coleg Celf Brenhinol yn 2011, yr un flwyddyn ag yr enillodd Medel Aur Celf Gain Eisteddfod Genedlaethol Cymru. Yn flaenorol, enillodd Ysgoloriaeth Artist Ifanc yn yr Eisteddfod Genedlaethol (2000) ac ef oedd enillydd cyntaf Gwobr Ifor Davies yn 2003 am waith a gydnabu’r ‘ysbryd o weithredu dros iaith, diwylliant a gwleidyddiaeth Cymru’.\nHefyd yn g39 yn Uned#1: Inga Burrows - Yr Ystafell Werdd (4 Hydref – 1 Tachwedd); Siân Melangell Dafydd – Foxy (15 Tachwedd – 13 Rhagfyr)


125 mlynedd ers anfon y neges radio gyntaf dros y môr – gyda chymorth Cymro – Golwg360\n125 mlynedd ers anfon y neges radio gyntaf dros y môr – gyda chymorth Cymro\nCafodd Guglielmo Marconi gymorth George Kemp, gweithiwr post o Gaerdydd ar Fai 13, 1897\nUnion 125 o flynyddoedd yn ôl, cafodd y neges radio gyntaf ei hanfon dros y môr – ac roedd Cymro yn ei chanol hi.\nCafodd y neges “Ydych chi’n barod?” ei hanfon dros Fôr Hafren o Ynys Echni i Larnog ger Caerdydd, sy’n bellter o ychydig yn llai na phedair milltir.\nNod Marconi o’r cychwyn cyntaf oedd anfon negeseuon radio dros gryn bellter – er nad ei syniad e oedd hyn yn wreiddiol – ac yn araf bach, roedd e’n gwthio’r ffiniau o ran pa mor bell roedd modd anfon negeseuon, gan sylweddoli y gallai fod wedi creu rhywbeth arbennig ac unigryw.\nAr ôl symud o’r Eidal i Lundain yn 1896, fe ddefnyddiodd e adeilad Swyddfa’r Post i arbrofi, gan greu perthynas waith gyda William Preece, oedd yn brif beiriannydd yno ac yn anfonwr negeseuon Cod Morse.\nAr ôl sylweddoli bod modd anfon negeseuon gryn bellter ar y tir, daeth ei arbrawf mwyaf wrth iddo geisio anfon neges dros y môr.\nMae’n debyg mai George Kemp awgrymodd dirlun de Cymru fel lleoliad posib ar gyfer yr arbrawf, ac fe aethon nhw i Larnog, lle’r oedd Kemp, gan geisio anfon neges at nai Kemp ar Ynys Echni.\nEr iddyn nhw brofi cryn lwyddiant rai dyddiau cyn anfon y neges, cawson nhw sawl arbrawf aflwyddiannus hefyd ac roedd hi’n ymddangos na fyddai’r gamp yn bosib wedi’r cyfan.\nOnd o gludo cyfarpar i ymyl clogwyn ar y traeth ac ychwanegu gwifren 18 metr i’r polyn, roedd modd anfon y neges ymhellach a pharhau wnaeth eu harbrofion am rai dyddiau wedyn, ym mhob tywydd hefyd, ac fe lwyddon nhw i gynyddu pellter y negeseuon.\nMaes o law, gadawodd George Kemp Swyddfa’r Post i fynd i weithio gyda Marconi fel pennaeth datblygu peirianneg, ac fe aeth Marconi yn ei flaen i ennill gwobrau lu am ei waith, gan gynnwys Gwobr Nobel ym maes Ffiseg.\nMae plac efydd yn Larnog yn cofnodi’r hanes.\nCodi ffi pi-pi ar ymwelwyr a pherchnogion ail gartrefi yng Nghernyw\nFydd dim modd defnyddio cyfeiriad yr ail gartref i fanteisio ar ddefnydd rhad ac am ddim i bobol leol


Mae'r ap yn torri tir newydd ym maes dysgwyr yng Nghymru, a bwriad yr ap yw ei ddefnyddio ar lawr y dosbarth yn ogystal ag yn amser sbâr y dysgwr. Nod yr ap yw cynyddu hyder y dysgwr, drwy ddull hwyliog.\nMae'r ap yn cynnig cwisiau rhyngweithiol am Gwaith Cartref, yn ogystal â chefndir diddorol y cymeriadau a'r gyfres. Dyma'r tro cyntaf i S4C greu ap o'r fath ar gyfer oedolion, er bod datblygiadau tebyg eisoes wedi eu creu i blant.\nOnd nid cynnwys Gwaith Cartref yn unig sydd ar yr ap, mae gwybodaeth gefndir ddifyr hefyd ar yr ap am raglenni dysgwyr S4C. Y rhaglenni cyfredol sy'n rhan o arlwy Dal Ati ar ddydd Sul yw Bore Da sy'n darlledu am 10:30, gydag Elin Llwyd ac Alun Williams yn cyflwyno. Ac yna am 11:30 darlledir y gyfres Adre, ble aiff y cyflwynydd Nia Parry i fusnesa yn nhai amrywiol sêr Cymreig.\nGallwch dderbyn manylion pob rhaglen neu eitem sydd yn rhan o’r arlwy, ynghyd â derbyn manylion ychwanegol fel ryseitiau bwyd, ymarferion iaith a geirfa i gynorthwyo gyda phob agwedd o ddysgu a datblygu defnydd yr iaith.\nCroesawodd Comisiynydd Dysgwyr S4C, Sioned Wyn Roberts y datblygiad,\nMeddai, "Ers i Dal Ati gael ei lansio ym mis Medi 2014, mae defnydd digidol o’r gwasanaeth wedi mynd o nerth i nerth, a rŵan rydyn ni wedi symud ymlaen i gynnig adnodd newydd a chyffrous. Mae hwn yn ddatblygiad cyffrous iawn ac yn gyfle i gynulleidfa newydd fwynhau drama Gwaith Cartref gan ddefnyddio’r dechnoleg ddiweddaraf."\nGallwch lawrlwytho'r ap o siop Apple neu Google Play ar eich ffôn clyfar neu dabled yn rhad ac am ddim.


Adran Ddylunio Ddyfeisgar Bro Pedr ar Flaen y Gad – Ysgol Bro Pedr\nHome → Newyddion a Digwyddiadau → Adran Ddylunio Ddyfeisgar Bro Pedr ar Flaen y Gad\nAdran Ddylunio Ddyfeisgar Bro Pedr ar Flaen y Gad\nYn dilyn llwyddiant y llynedd yng Ngwobrau Arloesedd CBAC, gwahoddwyd saith disgybl o Ysgol Bro Pedr i arddangos eu gwaith Dylunio a Thechnoleg mewn digwyddiad pwysig yn y Stadiwm SWALEC yng Nghaerdydd. Roedd gwaith disgyblion Bro Pedr yn unig yn ffurfio 10% o’r arddangosfa oedd yn cynrychioli’r gwaith gorau ar Lefel TGAU, UG a Safon Uwch ar draws Cymru.\nDywed Mr Griffiths, Pennaeth yr Adran Ddylunio a Thechnoleg, “Rydym yn ymfalchïo yn y ffaith bod yr adran yn parhau i fynd o nerth i nerth, mae gennym ni dîm cryf o staff a disgyblion sydd yn dod â chlod mawr i’r adran a’r ysgol. Bu i 70% o’n disgyblion ni dderbyn graddau A/A* yn eu TGAU Dylunio a Thechnoleg (Haf 2016)”.\nY disgyblion oedd yn arddangos eu gwaith TGAU oedd Twm Ebbsworth â’i ddarllenfa ‘Blue-tooth’, Daniel Thomas â’i ddarllenfa ergonomig a Liam Morgan gyda’i ddarllenfa cludadwy gydag elfennau 3D.\nEin cynrychiolaeth UG oedd Iwan Evans gyda’i ffon olau ar gyfer unigolion gydag anableddau. Roedd Iwan wedi sylweddoli yn gynnar yn ystod ei waith ymchwil bod unigolion ag anableddau yn aml yn teimlo yn ynysig oherwydd bod aelodau’r cyhoedd ddim yn gallu adnabod neu uniaethu gyda’u hanabledd hwy. Datblygodd system olau oedd wedi ei hadeiladu mewn i’r ffon gerdded a fyddai’n ffordd i’r cyhoedd i adnabod yr anabledd tra hefyd yn sicrhau diogelwch os ydynt yn cerdded gyda’r hwyr.\nY tri disgybl arall o Fro Pedr oedd yn arddangos eu gwaith oedd Betsan Jones, Sarah Thomas a Gareth Jones: roedd y tri yma yn arddangos eu gwaith Safon Uwch. Roedd ffrogiau ansawdd uchel Betsan a Sarah wedi cael eu hysbrydoli gan wahanol ddegawdau mewn cynllunio. Roedd ffrog glasurol Betsan wedi cael ei hysbrydoli gan y ‘50au, tra roedd ffrog Sarah wedi ei dylanwadu gan ffasiwn y ‘70au. Roedd cyfwisgoedd dyfeisgar wedi eu cynllunio i gyd-fynd â’r ffrogiau yma hefyd. Roedd bag llaw clasurol 3D Betsan yn eitem hanfodol ar gyfer unrhyw aficionado ffasiwn, tra roedd esgidiau platfform celfydd Sara gyda sodlau 3D yn gam ymlaen o’r gwaith arall oedd yn cael ei arddangos. Roedd Gareth wedi creu cadair olwyn gyda system egni cinetig oedd wedi ei ysbrydoli gan geir rasio F1. Roedd ei system ef yn galluogi’r defnyddiwr i gadw mewn cysylltiad heb orfod edrych am rywle yn ddiddiwedd er mwyn pweru’r system.\nEr mwyn ysbrydoli’r genhedlaeth nesaf o gynllunwyr, roedd yr adran wedi trefnu i 59 disgybl i ymweld â’r arddangosfa ac roedd y disgyblion wedi eu hysbrydoli gan y gwaith oedd yn cael ei arddangos. Fel rhan o’r daith, cafodd y disgyblion y cyfle i ymweld ag IKEA sydd yn enwog am gynnyrch dyfeisgar o ran celfi ‘flat pack’ a chynllunio cyfoes.\nOn October 10, 2016 / Newyddion a Digwyddiadau, Newyddion Ysgol\nDiwrnod Coch, Gwyn a Gwyrdd - 6/10/2016\nLlysgenhadon yr Urdd


Public Service Broadcasting | O'r Pedwar Gwynt\nPIAS Recordings, 44:58, £5.99, 2017\nTaith ‘Every Valley’\nAmser darllen: 6 munud\nNodweddir perfformiadau Public Service Broadcasting gan gyfuniad unigryw o gerddoriaeth roc electronig egnïol a ffilmiau archif gwreiddiol – 'think Pathé meets Pet Shop Boys,' meddai'r Guardian. Trefnwyd y daith ddiweddaraf, a ddaeth i Ganolfan Gelfyddydau Pontardawe yn yr hydref, ar gefn llwyddiant yr albwm Every Valley.\nDyma un ymhlith nifer o ymatebion clodwiw i effeithiau diwylliannol a chymdeithasol tranc y diwydiant glo a ryddhawyd yn gymharol ddiweddar, gan gynnwys y ffilmiau Pride, Still the Enemy Within a’r gyfres deledu Adam Price a Streic y Glowyr yn 2014. Yn eu hamrywiol ffyrdd, mae pob un o’r cynyrchiadau hyn yn ystyried y streic a gwrthsafiad yr NUM a’r cymunedau oedd yn gefn iddynt.\nAlbwm cysyniadaol yw Every Valley sy’n adrodd hanes meysydd glo de Cymru yn ail hanner yr ugeinfed ganrif. Mae apêl y grŵp yn eang tu hwnt: ymhlith eu dilynwyr mae pobl hŷn sy’n ymddiddori mewn hen ffilmiau, ochr yn ochr â'r genhedlaeth iau sy’n mwynhau cerddoriaeth bop arbrofol.\nCynigir llwyfan trawiadol gan Ganolfan Gelfyddydau Pontardawe. Yn y brif theatr y cynhaliwyd y perfformiad – ystafell grand, hen ffasiwn a balch yr olwg. Cafodd yr adeilad ei atgyweirio’n ddiweddar ac mae'r theatr hon ar ei newydd wedd yn atgof o lewyrch materol y dref ar un adeg, a pharhad ei llewyrch diwylliannol.\nCafwyd cynulleidfa ddiddorol ar y noson: roedd cyfran fechan o’r dorf yn ffans go iawn, yn gwisgo eu crysau t ac yn ymuno yn y canu. Ond ar y cyfan, pobl de Cymru oedd yno, o wrando ar yr ymddiddan cyn y cyngerdd yn y bar clyd. Hefyd yn bresennol oedd arweinydd cyfredol undeb y glowyr Wayne Thomas, a Margaret Donovan, aelod o grŵp cefnogaeth i fenywod adeg streic 1984-85. Bu'r ddau, ymysg nifer, yn cynorthwyo'r band i greu'r deunydd trwy ymchwilio neu gyfrannu i'r clipiau archif.\nJ Willgoose Esq. Llun: Public Service Broadcasting.\nTipyn o gamp yw teithio i wlad ac i gymuned arall i greu darn o waith reit gymhleth ar bwnc mor emosiynol â hanes diwydiant glo de Cymru. Cydnabyddwyd y gwrthgyferbyniad diwylliannol hwn reit ar ddechrau’r cyngerdd wrth i’r prif leisydd, sydd yn arddel y ffugenw J Willgoose Esq, gyfarch y dorf yn hwyliog: 'It’s a pleasure to be back in south Wales. We’re from south London.'\nDigon posib bod rhai yn teimlo mai methiant nawddoglyd yw albwm a thaith Every Valley ond mae’n amlwg nad oedd y gynulleidfa ym Mhontardawe yn rhannu'r farn honno. Roedd J Willgoose am bwysleisio iddo wneud gwaith ymchwil trwyadl cyn creu’r cyfanwaith. Bu ymgais glir i gynnwys pobl Cymru yn y gwaith – fel rhan o'r clipiau archif, a hefyd trwy gyfrwng cyfraniadau gan artistiaid cyfoes megis Lisa Jên a James Dean Bradfield (nad oeddent yn ymddangos yn y sioe fyw). Cyfansoddwyd y gân 'You + Me' ar y cyd â phrif leisydd y grŵp 9Bach. Deuawd ddwyieithog am wrthsefyll yn sgil colledigaeth yw hon: 'er bo'r cof yn gry / safwn fel un'. Yn ôl J Wilgoose mae'n ymdrech i gydnabod 'hanes ymddygiad affwysol y Saeson tuag at yr iaith Gymraeg'. Cafodd ei chwarae'n rheolaidd ar slot Radio Cymru C2 pan ryddhawyd yr albym gyntaf.\nMae Public Service Broadcasting yn sicr wedi aeddfedu fel perfformwyr. Pan welais i nhw ddiwethaf rhyw 5-6 mlynedd yn ôl, cefais y teimlad eu bod ychydig yn ansicr ynghylch yr ymateb a fyddai i’w gwaith; bryd hynny, llenwyd y gofod rhwng caneuon â jôcs sâl a sylwadau gor-ddiymhongar am eu cerddoriaeth. Ond y tro hwn, teimlo eu hangerdd a wnes i – tuag at eu cerddoriaeth a hanesion personol cymuned. Cryfhawyd y trio gwreiddiol ar y drymiau, yr allweddfwrdd a'r gitâr gan adran offerynnau pres fywiog a grymus. Os cafwyd gorddibyniaeth yn y gorffennol ar glipiau archif fideo i ddiddanu’r dorf, bellach mae perfformiadau'r grŵp yn llwyddo i gyfleu sioe fyw go iawn.\nGolygfa o sioe Public Service Broadcasting, White Star Liner, Intrepid Museum, Efrog Newydd\nYn y gân ‘Mother of the Village’, defnyddwyd delweddau trawiadol o lewyrch y chwedegau yn y Cymoedd: delweddau o bnawn siopa prysur ym Mhontypridd, sef y brifddinas answyddogol, yn oleuadau llachar, yn brysurdeb gwaith a bywyd bob dydd. Ond ysgytwad i f'enaid oedd gwylio hyn, a finnau wedi arfer â thlodi strydoedd siopa'r Cymoedd. O’u gwylio, gallwn ddeall o’r newydd dristwch fy mam bob tro y byddem yn ymweld â bro ei magwraeth. Mae tristwch am dlodi ardal gymaint yn fwy dwys o fod â chof byw am y llewyrch a fu. I’r rhai sydd yn dal i fyw yno, o adnabod yr hyn a gollwyd, rhaid fod y dicter gymaint yn gryfach hefyd.\nA dyna mae'r sioe hon gan Public Service Broadcasting yn ei gyfleu: trwy gyfrwng cerddoriaeth fyw, sy'n teimlo'n berthnasol a chyfoes, mae'n tynnu'r gynulleidfa i uniaethu â theimladau’r trigolion ar y pryd, â chyffro (a gobaith) y rhai hynny a hyrwyddai’r diwydiant yn y saithdegau. Daw’r perfformiad ag agweddau eraill o’r diwydiant i’r wyneb hefyd, agweddau a anghofiwyd erbyn hyn – y modernrwydd, yr entrepreneuriaeth, y cyfoeth materol. Dyma gyfle i weld hanes o safbwynt y cyfnod; y modd y gwelai, neu y syniai pobl am eu bywydau a’u gwaith. Mae'r gân a’r fideo, ‘People Will Always Need Coal’ yn cyfuno delweddau o ffilm recriwtio'r Bwrdd Glo o’r saithdegau ynghyd â chlipiau sy’n portreadu'r diwylliant hamdden ar y pryd. Adlewyrchir cyfnod o optimistiaeth.\nGolygfa o'r ffilm Pride (2014). CBS Films.\nMae’r eironi dramatig yn drwm ar y pwynt hwn: yn ôl adroddwr ffilm y Bwrdd Glo, gallwn fod yn ffyddiog y bydd pyllau’r de yn cynhyrchu glo am ganrifoedd i ddod. Mae'n cyfleu balchder corfforaethol yn safonau’r diwydiant a’u gallu i gynnal pobl mewn swyddi da. Mae’r lluniau o offer a thechnegau modern hefyd yn cyfleu sut y bu i’r diwydiant gwladoledig fuddsoddi'n sylweddol mewn offer a pheiriannau, gan arwain at gynnydd nodedig yng nghynhyrchiant glo o gymharu â’r sefyllfa flaenorol dan berchnogaeth cwmnïau preifat.\nNid fod yma unrhyw ymgais i osgoi'r pynciau mawr, pynciau sydd eisoes wedi derbyn cryn sylw wrth i ni gofio chwarter canrif ac yna deng mlynedd ar hugain ers y streic. Mae ‘They Gave me a Lamp’ yn dathlu cyfraniad grwpiau o fenywod a gefnogodd y glowyr. Ceir cyfeiriadau at y ffilm Pride mewn clipiau o’r archif sy'n dangos pacedi o fwyd yn cyrraedd Neuadd Goffa Onllwyn, rhyw 12 milltir o Bontardawe. Roedd pobl dan deimlad wrth wylio’r darn hwn, gan gofio fod Margaret Donovan, sef un o arweinwyr y grŵp sy’n ymddangos yn y gân, hefyd yn y gynulleidfa.\nOnd uchafbwynt y noson yn ddi-os oedd ‘All Out’. Cyfleir dicter, trais a defnydd grym y wladwriaeth yn erbyn Undeb y Glowyr yn y gân hon. Taflynwyd delweddau o frwydrau ar y llinell biced a gwelwyd mwy nag un dwrn yn yr awyr yn y gynulleidfa. 'Dyma gân ddig,' meddai J Willgoose cyn tanio gitâr i sain pync roc trwm. Llwyddodd i roi mynegiant i deimladau’r cyfnod a holl hyllter a thrais y Streic Fawr.\nUn o rinweddau mawr Every Valley yw’r modd y mae’n rhoi sylw i sawl agwedd ar gymuned lofaol y de dros dri degawd, gan ein hatgoffa eto o lewyrch a llwyddiant y diwydiant yn gymaint â’i dranc. Dyma gyfraniad celfyddydol sylweddol i'r weithred o gofio a chlodfori profiad cymunedau dosbarth gweithiol. Mae hefyd yn gam tuag at ddeall ein sefyllfa bresennol ar drothwy cyfnod newydd o argyfwng ynni. Ar y noson, yng Nghanolfan Celfyddydau ysblennydd Pontardawe, cefais gyfle i fyfyrio ar effeithiau pellgyrhaeddol Streic 1984-85, a'r modd y mae'n parhau i ddylanwadu ar benderfyniadau cyfoes o bwys, megis dyfodol yr Wylfa a morglawdd Abertawe.\n#Gwrandewch ar ddetholiad o'r albwm Every Valley.\nMae Ceri Williams yn swyddog polisi ym maes gwasanaethau cyhoeddus a'r economi ac yn byw yng Nghaerdydd.\nY Cymoedd, Cerddoriaeth\nTipyn o gamp yw teithio i wlad ac i gymuned arall i greu darn o waith reit gymhleth ar bwnc mor emosiynol â hanes diwydiant glo de Cymru\nDyddiad cyhoeddi: 06·02·2019


Moeseg Ymchwil - Prifysgol Abertawe\nYnghlwm wrth ymchwil mae casglu gwybodaeth. Mae Moeseg Ymchwil yn ymdrin â’r ffordd (h.y. y dulliau) a ddefnyddir i gasglu a dadansoddi data ac yna adrodd amdano a’i gyhoeddi. Os na fydd yr wybodaeth i’w chasglu yn y parth cyhoeddus, neu os bydd ei chasglu’n golygu defnyddio cyfranogwyr dynol, meinwe ddynol neu anifeiliaid, yna mae’n hynod o debygol y byddai angen rhyw fath o adolygiad moesegol er mwyn cymeradwyo’r ymchwil. Dylai cydsyniad cytbwys fod wrth galon unrhyw ymchwil foesegol sy’n ymdrin â chyfranogwyr dynol a dylai cynnal urddas, hawliau, diogelwch a lles cyfranogwyr yr ymchwil fod yn brif ystyriaeth unrhyw astudiaeth ymchwil. Yr ymchwilwyr eu hunain, yn y lle cyntaf, sy’n gyfrifol am ymddygiad moesegol da. Felly, mater o fod yn ymwybodol o’r risgiau, yn hytrach na bod yn gyndyn o gymryd risgiau, yw ymchwil foesegol.\nCeir tri phrif fath o lwybrau cymeradwyo moesegol gan ddibynnu ar y math o ymchwil sy’n cael ei chynnal: Pwyllgorau Moeseg y Colegau, cymeradwyaeth y GIG/HRA ar gyfer gwaith sy’n ymdrin â’r GIG a’r Bwrdd Lles Anifeiliaid ac Adolygu Moesegol (AWERB) yn achos ymchwil sy’n cynnwys anifeiliaid.\nPwyllgorau Moeseg a Llywodraethu Ymchwil y Colegau/Ysgolion\nFel arfer, bydd gan bob Coleg/Ysgol Bwyllgor Moeseg a Llywodraethu Ymchwil Coleg sy’n adrodd i Bwyllgor Ymchwil y Colegau/Ysgolion ac Is-bwyllgor Moeseg a Llywodraethu Ymchwil y Brifysgol. Os na fydd Pwyllgor Moeseg a Llywodraethu Ymchwil yn ddigon ar gyfer anghenion cymuned ymchwil y Coleg, yna bydd is-bwyllgorau neu grwpiau trosolwg ychwanegol Pwyllgor Moeseg a Llywodraethu Ymchwil y Coleg yn cael eu sefydlu. Bydd yr holl is-bwyllgorau neu grwpiau trosolwg yn adrodd i Bwyllgor Moeseg a Llywodraethu Ymchwil y Coleg.\nBwrdd Lles Anifeiliaid ac Adolygu Moesegol (AWERB)\nMae’r Brifysgol yn ymrwymedig i osgoi defnyddio anifeiliaid mewn ymchwil oni bai fod hyn yn gwbl angenrheidiol. Mae’n gwbl ymrwymedig i hyrwyddo a rhoi ar waith, a hynny ar raddfa eang, y gwaith o leihau, mireinio a disodli ym maes ymchwil ar anifeiliaid, ac mae wedi llofnodi’r Concordat ar Natur Agored Ymchwil ar Anifeiliaid.\nMae’r ymchwil yr ymgymerir â hi yn y Brifysgol sy’n cynnwys y defnydd o anifeiliaid yn cydymffurfio’n llwyr â Deddf yr Anifail (Gweithdrefnau Gwyddonol) 1986 (a ddiwygiwyd yn 2012) ynghyd â’r Côd Ymarfer cysylltiedig o ran derbyn anifeiliaid a gofalu amdanyn nhw.\nMae gan y Brifysgol Fwrdd Lles Anifeiliaid ac Adolygu Moesegol (AWERB) sy’n:\nystyried ac yn monitro’r holl brosiectau sy’n cynnwys ymyraethau yn y Brifysgol ar anifeiliaid byw*;\nystyried cynigion ar gyfer astudiaethau sy’n seiliedig ar y maes y bydd staff a myfyrwyr y Brifysgol yn ymgymryd â nhw ac sy’n cynnwys ymyraethau ar anifeiliaid byw*;\nGallwch chi gysylltu ag AWERB drwy e-bostio erp@abertawe.ac.uk\n(*=Yn ôl diffiniad ASPA 2012)\nDylid cyfeirio’r holl waith arall sy’n cynnwys anifeiliaid byw i Bwyllgorau Moeseg a Llywodraethu Ymchwil y Coleg.\nGallwch chi gael rhagor o wybodaeth am waith y Brifysgol gydag anifeiliaid yn:\nY Ganolfan Ymchwil Ddyfrol Gynaliadwy (CSAR)\nLabordy Abertawe ar gyfer Symudiad Anifeiliaid – Ecoleg ac Ymddygiad Anifeiliaid\nPwyllgorau Moeseg Ymchwil y GIG\nOs bydd ymchwil yn cynnwys cofnodion meddygol cleifion, defnyddwyr gwasanaethau, gweithwyr proffesiynol neu wirfoddolwyr gofal y GIG, neu ddata, meinwe neu gyfleusterau’r GIG, yna hwyrach y bydd angen cymeradwyaeth Pwyllgor Moeseg Ymchwil y GIG (REC) arnoch chi.\nCeir mwy nag 80 o Bwyllgorau Moeseg Ymchwil (REC) y GIG ledled y DU a’r Adran Iechyd sy’n eu rheoli. Maen nhw’n rhan o Wasanaeth Moeseg Ymchwil effeithlon, atebol ac annibynnol ac maen nhw’n gyfrifol am adolygiadau pan fydd hyn yn ofynnol yn ôl y gyfraith e.e. Deddf Galluedd Meddyliol.\nMae RECau’r GIG yn bodoli i ddiogelu hawliau, diogelwch, urddas a lles cyfranogwyr ymchwil.\nBydd hyd at 15 o bobl yn aelodau o RACau’r GIG\nMae RECau’r GIG yn adolygu cynigion ymchwil ac yn rhoi eu barn ynghylch a yw’r ymchwil yn foesegol.\nMae RECau’r GIG hefyd yn ystyried materion megis y rhan y bydd cyfranogwyr yn ei chymryd yn yr ymchwil.\nMae’r pwyllgorau’n gwbl annibynnol ar noddwyr ymchwil (sef y sefydliadau sy’n gyfrifol am reoli a chynnal yr ymchwil), y cyllidwyr a’r ymchwilwyr eu hunain. Mae hyn yn golygu eu bod yn gallu gosod y cyfranogwyr wrth galon eu hadolygiad.\nMae gan yr HRA offeryn penderfynu a fydd yn pennu a fydd angen cymeradwyaeth REC y GIG ar eich ymchwil:


Pivac yn addo “perfformiad mawr” gan Gymru – Golwg360\n6 Mawrth 2020 am 12:21\nMae Prif Hyfforddwr Cymru yn addo bod yna “berfformiad mawr y dod” gan ei chwaraewyr wrth i Gymru baratoi i herio’r Hen Elyn yn Nhwickenham ddydd Sadwrn (Mawrth 7).\nMae gobeithion Cymru o ennill Pencampwriaeth y Chwe Gwlad eleni wedi hen ddiflannu wedi iddyn nhw gael eu trechu gan Iwerddon a Ffrainc.\nDyw Cymru heb golli tair gêm yn olynol ers 2007, ond mae hi’n wyth mlynedd ers i’r tîm drechu Lloegr yn Nhwickenham yn y Chwe Gwlad.\nOnd mae’r Prif Hyfforddwr yn teimlo’n hyderus.\n“Does dim ond rhai i chi wrando ar Alun Wyn Jones yn ystod yr wythnos,” meddai Wayne Pivac.\n“Mae’r angerdd yno yn ei lais a phopeth mae o wedi ei wneud wrth ymarfer, mae o wedi arwain o’r ffrynt.\n“Does neb wedi dal yn ôl ac mae hynny yn dweud wrtha i fod yna berfformiad mawr yn dod.\n“Gyda fy nghefndir o ddod o Seland Newydd, rydym ni’n gweld Lloegr fel mae’r Cymry’n eu gweld.”\nMae Wayne Pivac wedi newid pedwar o’r tîm gafodd eu trechu gan Ffrainc bythefnos yn ôl, gyda Liam Williams yn dychwelyd i’r tîm ar ôl gwella o anaf i’w ffêr.\nBydd yn cymryd lle Josh Adams ar yr asgell, wedi iddo yntau anafu ei ffêr yn erbyn Ffrainc.\nY tri newid arall i’r tîm yw Tomos Williams, Josh Navidi a Rob Evans yn lle Gareth Davies, Taulupe Faletau ac Wyn Jones.\nMae dewis Josh Navidi o flaen Taulupe Faletau wedi synnu rhai, gyda chwaraewr Gleision Caerdydd yn dychwelyd o anaf i chwarae ei gêm gyntaf ers mis Ionawr.\n“Mae Josh Navidi yn chwaraewr penigamp dros y bêl,” meddai Wayne Pivac.\n“Y gwaith mae o’n ei wneud yn y ryc, ei waith amddiffynnol ac wrth gario’r bêl.\n“Mae o’n gymeriad caled ac yn rhywun sy’n rhoi lot o bwysau ar y gwrthwynebwyr.”


Timothy Allen — The Eye\nAngéle Etoundi Essamba View Olivia Arthur - Jeddah Diary View Timothy Allen Current Cyanotype View Y Blwch View The Black and White dress Ffotograffau gan Keith Morris 2013-14 View TEYRNGED I RON View Y Blwch 2012 View\nGanwyd Timothy Allen yn Tonbridge yn Ne Ddwyrain Lloegr ym 1971. Pan ‘roedd yn 22 oed, ar ôl graddio o Brifysgol Leeds gyda BSc mewn Sŵoleg, ymadawodd â’r DU a threuliodd 3 blynedd yn teithio o gwmpas Indonesia. Y profiad hwn oedd y catalydd a daniodd ei ddiddordeb mewn ffotograffiaeth.\nYmunodd Timothy â chonfoi cymorth i Bosnia er mwyn ffotograffu prosiect croniclo ei flwyddyn gyntaf. Chwe mis yn ddiweddarach gadawodd y coleg, symudod i Lundain a dechreuodd weithio gyda’r Sunday Telegraph, gan dderbyn bellach ymlaen gomisiynau gan nifer o bapurau newydd Prydeinig ac yn y pendraw, swydd 6 blynedd gyda’r Independent yn gweithio’n bennaf ar ffotograffau nodwedd a phortreadau.\nYmunodd Timothy ag Asiantaeth Ffotograffig Axiom yn 2002 gan weithio ar sbectrwm deinamig ac eang o straeon byd-eang yn amrywio o’r rhyfel gartref yn Ynysoedd Sbeis anghysbell dwyrain Indonesia, i is-ddiwylliant diddorol Pencampwriaethau Tacsidermi’r Byd yn Springfield, Illinois.\nYn dechrau yn 2009 comisiynwyd Timothy gan y BBC i weithio ar y gyfres arloesol Human Planet. Am ddwy flynedd ef oedd â’r gofal am ffotograffiaeth y cynhyrchiad a defnyddiwyd ei luniau yn y cyhoeddusrwydd ar gyfer y rhaglen ledled y byd; mewn llyfr hynod lwyddiannus ac mewn arddangosfa ffotograffig deithiol.\nYn ystod y blynyddoedd diwethaf mae ffocws ei waith wedi parhau i symud i gyfeiriad sinemaffotograffi DSLR a chynyrchiadau aml-gyfrwng sydd wedi mynd ag ef i bob cornel o’r byd, o 19 000 troedfedd i fyny yn yr Himalayas hyd at 40 medr o dan Môr De Tsieina, yn ogystal â phrosiectau o fewn cymunedau yn yr Arctig, fforestydd glaw trofannol a lleoliadau diffaith pell.\nMae Timothy yn sylwebydd rheolaidd ar y teledu a’r radio ym meysydd y cyfryngau a theithio/archwilio ac mae’n siaradwr cyhoeddus profiadol sydd wedi ymgymryd â theithiau darlithio ysbrydoledig ar gyfer mudiadau megis y Gymdeithas Ddaearyddol Frenhinol, yn ogystal â chyflwyno areithiau cyweirnod mewn cynadleddau a digwyddiadau corfforaethol ledled y byd.\nYn ystod ei yrfa enillodd: 6 Gwobr Gild ar gyfer Golygyddion Lluniau, 2 Wobr y Wasg Brydeinig, Gwobr Ffotograffydd Gwasg y Flwyddyn ac 11 o wobrau Ffotograffydd Teithio’r Flwyddyn gan gynnwys y teitl cyfredol (2013).\nDerbyniodd ‘Human Planet’ lu o wobrau gan gynnwys 8 enwebiad BAFTA, gwobr Emmy a Gwobr Ddiwylliannol yr ITB.\nCynrychiolir Timothy yn fyd-eang gan Great Guns.\n# 2014 Ffotograffwyr


ESCAPE pain – Clun/Pen-glin - Keeping Me Well\nESCAPE-pain ar gyfer Cefnau – wedi’i gynllunio’n benodol er budd pobl â phoen cefn parhaus gan roi’r sgiliau a’r technegau i chi hunanreoli eich poen cefn. I gael gwybod mwy am ESCAPE-pain ar gyfer cefnau, ewch i’r dudalen we hon.\nESCAPE-pain ar gyfer cluniau/pengliniau – wedi’u cynllunio’n benodol er budd pobl ag arthritis y glun a’r pen-glin.\nCliciwch yma i ddysgu mwy am y Rhaglen ESCAPE-pain.\nBeth yw Osteoarthritis?\nCliciwch ar y ddolen isod i ddysgu mwy am arthritis o wefan VERSUS Arthritis: https://www.versusarthritis.org/\nBeth am gael golwg ar y fideos byr isod gan bobl sydd wedi cymryd rhan yn y Rhaglen ESCAPE-pain:\nBeth yw’r Rhaglen ESCAPE-pain ar gyfer Osteoarthritis y Pen-glin a’r Glun?\nTrafodaeth grŵp 15-20 munud ar bwnc penodol sy’n ymwneud â phoen yn y cymalau\n30-40 munud o wahanol ymarferion a gynlluniwyd i wella eich symudiad a’ch gweithrediad.\nBle allai fynychu ESCAPE-pain ar gyfer osteoarthritis y glun neu’r pen-glin?\nMae Bwrdd Iechyd Prifysgol Caerdydd a’r Fro yn cynnig Rhaglen ESCAPE-pain ar gyfer osteoarthritis y glun neu’r pen-glin yn y lleoliadau canlynol:\nDydd Llun 13:00 – 14:00\nDydd Mercher 13:00 – 14:00\nDydd Mawrth 14:00 – 15:00\nDydd Gwener 14:00 – 15:00\nRhaglen Rithwir Microsoft Teams\nRydym hefyd yn darparu rhaglen rithwir ar gyfer y rhai nad ydynt yn gallu bod yn bresennol yn bersonol y byddwch yn ei chwblhau o’ch cartref eich hun.\nByddwn yn gallu eich cefnogi i ddilyn y rhaglen hon yn rhithiol.\nDydd Llun 10:00 – 11:00\nDydd Iau 10:00 – 11:00\nSut ydw i’n cyfeirio fy hun?


Asesiad Ailsefyll Traethawd Estynedig 8000-10000 o eiriau. Os bydd myfyriwr yn methu’r asesiad ac yn dymuno ailgyflwyno, rhaid cyflwyno traethawd ar bwnc sydd yr un yn ei hanfod ag y cyflwynwyd yn wreiddiol. Darperir adborth gan y cyfarwyddwr gwreiddiol, neu oni bydd hynny’n bosibl, gan gydgysylltydd y modiwl. Ni ddarperir rhagor o oruchwyliaeth. Nid oes angen cyflwyno cynllun ymchwil pellach nac adroddiad. Gall myfyrwyr fynychu darlithoedd ar y traethawd 100%\nAsesiad Semester Traethawd Estynedig 8000-10000 o eiriau i’w cyflwyno ar ddiwedd semester 2. Gofynnir i adroddiad ymchwil gael ei gyflwyno yn wythnos 8 y semester perthnasol. Gall methu cyflwyno adroddiad ymchwil boddhaol olygu y bydd 5 marc yn cael eu tynnu o’r marc ar gyfer y traethawd terfynol. Cyflwyno Poster yn ystod y gweithdy yn semester 2. Gall methu mynychu’r gweithdy olygu y bydd 5 marc yn cael eu tynnu o’r marc ar gyfer y traethawd terfynol. 100%\nCyfathrebu Anogir cyfathrebu llafar trwy drafod syniadau a mynegi problemau sy’n gysylltiedig â’r ymchwil mewn cyfarfodydd gyda’r goruchwyliwr, yn ogystal â chyflwyno poster sy’n ofynnol yn y gweithdy yn ystod semester 2. Datblygir cyfathrebu ysgrifenedig trwy’r angen i fynegi adroddiad darllenadwy o’r pwnc dan sylw ar ffurf ysgrifenedig sylweddol.\nDatrys Problemau Mae gosod pwnc hyfyw i ymchwilio iddo, gosod cwestiwn ymchwil a gweithio tuag at ei ateb yn defnyddio sgiliau datrys problemau a fydd yn gwella ac yn defnyddio sgiliau a ddefnyddiwyd eisoes.\nGwaith Tim Cynhelir nifer o gyfarfodydydd lle gall myfyrwyr, dan gyfarwyddyd, drafod a chymharu problemau a wynebwyd a’r atebion posibl iddynt.\nRhifedd Bydd rhai o’r testunau yn cynnwys dadansoddi ystadegol cymhleth i’w ddeall a’i gloriannu.\nSgiliau ymchwil (a)\tdatblygu gwerthfawrogiad o botensial ymchwil pynciau trwy ddewis pwnc hyfyw i ymchwilio iddo; (b)\tdatblygu sgiliau ymchwil o ran lleoli’r deunydd perthnasol, yn arbennig trwy ddefnyddio canllawiau llyfryddiaethol a chronfeydd data pwnc; (c)\tdatblygu’r sgiliau sy’n gysylltiedig â chynllunio, trefnu ac amserlennu darn o waith ymchwil parhaus dros gyfnod o rai misoedd; (d)\tdatblygu’r sgiliau sy’n gysylltiedig â chynllunio, trefnu ac amserlennu darn o waith ymchwil parhaus dros gyfnod o ddau semester; (e)\tdatblygu sgiliau ysgrifennu academaidd ar gyfer cyflwyno adroddiad eglur, rhugl a darllenadwy o’r pwnc dan sylw ar ffurf ysgrifenedig sylweddol o 8000 – 10000 o eiriau.\nTechnoleg Gwybodaeth Dod o hyd i ddeunydd perthnasol, yn arbennig trwy ddefnyddio canllawiau llyfryddiaethol a chronfeydd data pwnc; Paratoi’r aseiniad yn electronig


CLAW: Enillydd Adeilad y Flwyddyn 2011\nAdeilad y Flwyddyn » Enillydd 2011\nEnillydd Adeilad y Flwyddyn 2011\nMarchnad Nwyddau Caerfyrddin Disgrifiad o'r Prosiect\nMarchnad Nwyddau Caerfyrddin yw uchafbwynt datblygiad Rhodfa'r Santes Catrin sydd wedi elwa ardal sylweddol o Orllewin Cymru, gan ddenu diddordeb ac edmygedd o'r gymuned leol ac ymwelwyr. Gellir crynhoi'r adborth cyffredinol am yr adeilad newydd trwy'r dyfyniad yma o'r wefan i dwristiaid 'Trip Adviser': 'Mae'r adeilad newydd yn wych - yn olau ac agored ac yn fan gwych i arddangos cynnyrch lleol godidog Caerfyrddin'.\nYn y fan yma ceir neuadd farchnad newydd, siopau allanol a man agored cyhoeddus o amgylch y twr cloc. Mae'r datblygiad wedi goresgyn heriau sylweddol o ran y safle, y gymuned leol a logisteg i greu adeilad cyfoes ac eithriadol. Mae cynllun unigryw Rio Architect yn atgyfnerthu pwysigrwydd y twr cloc hanesyddol ac yn creu canolbwynt i ddatblygiad £66 miliwn Rhodfa'r Santes Catrin a chanol tref Caerfyrddin ei hunan. Agorwyd yn 2010 gan Ei Mawrhydi y Dywysoges Frenhinol, mae Marchnad Nwyddau Caerfyrddin yn enillydd teilwng iawn o Wobr CLAW 2011. Amgylchedd yr Adeilad\nRoedd adborth gan denantiaid neuadd y farchnad yn awgrymu bod y neuadd farchnad flaenorol yn dueddol o or-gynhesu yn ystod misoedd poeth yr haf a'i bod yn oer iawn yn y gaeaf. Ymateb Rio Architect i hyn oedd sicrhau nad oedd yr haul yn or-gynhesu'r adeilad tra ar yr un pryd creu adeilad oedd yn cadw'r gwres i mewn yn effeithiol a'i awyru'n naturiol a thrwy hynny rheoli tymheredd yr adeilad. Mae lleoliad yr adeilad yn defnyddio golau dydd o'r ochr sy'n wynebu'r gogledd ac sydd felly'n lleihau'r defnydd o oleuadau. Defnyddiwyd tywodfaen pennant glas Cymreig lleol ar yr adeilad. Asesiad o'r Adeilad Arwynebedd Gros y Llawr Mewnol: 2059 m2 (22,163 ft2) Ardal y Llawr wedi'i Drin: 1421m2\nDefnydd ynni/CO2 blynyddol ar gyfer maint yr adeilad a gwresogi dwr. 92938kWhrs(x0.19kgCO2/kWhr): 12.69kgCO2/m2\nDefnydd ynni/CO2 ar gyfer defnydd trydan 79314kWhrs(x0.43kg/kWhr): 23.55kgCO2/m2 CO2 allyriadau/m2 ardal y llawr wedi'i drin: 36.24 kgCO2/m2\nMeddalwedd cyfrifo: Dynamic Simulation Software TAS\nSystem gwerthuso meincnod: Cyfrifo Rhan L gan ddefnyddio TAS DSM V9.09\nEnw'r Peiriannydd: Gary Westwell\nManylion Cyswllt Enw'r cleient Cyngor Sir Gaerfyrddin / Simons Developments\nGwerth y Contract Oddeutu £4 miliwn\nRheolwr y Prosiect EC Harris\nPensaer Rio Architects\nSyrfewr Meintiau EC Harris\nPeiriannydd Mecanyddol Kelly Taylor and Associates\nPeiriannydd Trydanol Kelly Taylor and Associates\nPeiriannydd Strwythurol AKS Ward\nGoruchwyliwr Cynllunio EC Harris\nPrif Gontractwr Simons Construction\nCynghorydd Bill Cowie, Cadeirydd Cyngor Sir Ddinbych, yn cyflwyno gwobr Adeilad y Flwyddyn CLAW 2011 i'r Cynghorydd Wyn Evans a Mark Davies, Cyngor Sir Gaerfyrddin. Hefyd yn y llun mae'r Cynghorydd Keith Evans, Cadeirydd CLAW a Gareth Nutt, Cadeirydd y Bwrdd Swyddogion a Enwebwyd. Hawlfraint© Cyngor Sir Powys. Nid yw Cyngor Sir Powys yn gyfrifol am gynnwys gwefannau allanol.


Y Flwyddyn Newydd Tsieineaidd - Crefydd a Diwylliant - Cydraddoldeb ac amrywiaeth - Amdanom Ni - Gwasanaeth Tân ac Achub Gogledd Cymru\nMae’r Flwyddyn Newydd Tsieineaidd yn nodi’r diwrnod cyntaf yn y calendr lloerheulol Tsieineaidd (y calendr Tsieineaidd traddodiadol). Mae hefyd yn cael ei adnabod fel y Flwyddyn Newydd Lloerol neu Ŵyl y Gwanwyn. Mae diwrnod cyntaf yr ŵyl yn digwydd pan fydd lleuad newydd rhyw bryd rhwng yr 21ain o Ionawr a Chwefror yr 20fed. Mae’r ŵyl yn para 16 diwrnod o’r Nos Galan i’r 15fed diwrnod sydd hefyd yn cael ei nodi fel Gŵyl y Llusernau.\nY Calendr Lloerheulol yn erbyn y Calendr Gregoraidd\nMae’r calendr lloerheuluol yn defnyddio safle’r haul a’r lleuad i bennu dyddiadau’r calendr. Mae’r calendr Gregoraidd, sef y calendr a ddefnyddir yn fyd eang heddiw, yn defnyddio safle’r haul i bennu dyddiadau’r calendr.\nMae cymunedau Tsieineaidd yn dathlu’r Flwyddyn Newydd Tsieineaidd mewn gwledydd ledled y byd, yn cynnwys America, Canada, nifer o wledydd Ewropeaidd, India, Pakistan, Indonesia, Singapore, Malaysia, Gwlad Thai ac Ynysoedd y Philipinau a llawer mwy. Mae nifer o gymunedau Tsieineaidd yn cael eu galw’n ardaloedd Tsieineaidd yn y gwledydd hyn fel Chinatown San Francisco, Los Angeles, a Sydney.\nI nifer mae’n gyfle i ddathlu diwedd yr hen flwyddyn a dechrau’r flwyddyn newydd drwy goginio pryd arbennig i berthnasau a ffrindiau. Gan fod pobl yn treulio mwy o amser yn y cartref yn dathlu neu’n ymlacio, mae’r risg o dân yn cynyddu. Mae pobl yn brysur ar yr adeg yma o’r flwyddyn ac felly maent yn fwy agored i ddioddef tân yn y cartref am eu bod yn canolbwyntio ar fwy nag un dasg - mae’n hawdd iawn anghofion am fwy sydd yn coginio.\nFelly os byddwch chi’n dathlu’r Flwyddyn Newydd Tsieineaidd mae Gwasanaeth ân ac Achub Gogledd Cymru yn eich annog i wneud hynny’n ddiogel, felly dyma air i gall.\nMae dros hanner y tanau y cawn ein galw atynt yn cychwyn yn y gegin, felly os ydych chi’n coginio pryd ar gyfer eich teulu a’ch ffrindiau dilynwch y cyngor isod:\nPeidiwch byth â llenwi sosban â mwy na thraean o olew neu saim\nPeidiwch byth â gadael bwyd yn coginio\nPeidiwch byth â rhoi bwyd yn y sosban neu’r badell os ydi’r olew wedi dechrau mygu. Diffoddwch y gwres a gadewch i’r olew oeri rhag ofn iddo fynd ar dân.\nPeidiwch â gwisgo dillad llac wrth goginio rhag ofn i’ch dillad fynd ar dân neu rhag ofn i’ch dillad gael ei ddal yn rhywbeth neu dynnu rhywbeth am eich pen.\nCadwch lieiniau sychu llestri yn ddigon pell oddi wrth gyfarpar coginio rhag ofn iddynt fynd ar dân\nGlanhewch bentan eich popty yn rheolaidd rhag saim - fe all fynd ar dân yn hawdd iawn\nCadwch blant yn ddiogel\nRydym ni am i blant fwynhau tân gwyllt ond mae’n rhaid iddynt ddeall eu bod yn gallu bod yn beryglus os cânt eu defnyddio’n anghywir. Pob blwyddyn mae dros hanner yr anafiadau tân gwyllt yn digwydd i blant. Mae rhagor o wybodaeth ar gadw plant yn ddiogel ar gael gan yr Ymddiriedolaeth Atal Damweiniau Ymhlith Plant ac yn Direct.gov\nOeddech chi’n gwybod bod ffyn gwreichion (sbarclers) bum gwaith yn boethach nag olew coginio? Peidiwch byth â’u rhoi i blant dan bump oed.\nCadwch anifeiliaid yn ddiogel\nDylech amddiffyn eich anifeiliaid anwes ar yr adegau o’r flwyddyn pan gaiff tân gwylltu eu tanio.\nPrynu tân gwyllt\nPeidiwch â cheisio arbed ceiniog neu ddwy. Prynwch dân gwyllt o siop ddibynadwy a gwnewch yn siŵr eu bod yn cydymffurfio â'r Safonau Prydeinig. Fe ddylent fod â BS 7114 ar y bocs.\nWeithiau bydd siopau yn agor dros dro cyn digwyddiadau fel hyn ac efallai nad y siopau hyn yw'r llefydd gorau i brynu tân gwyllt. Weithiau nid yw staff y siopau hyn yn gwybod llawer am ddefnyddio tân gwyllt ac efallai na fydd y tân gwyllt y maent yn ei werthu yn cydymffurfio â'r Safonau Prydeinig.\nPeidiwch byth â phrynu tân gwyllt os nad ydych yn siŵr, megis o gefn fan neu stondin farchnad heb drwydded.\nPa fath o dân gwyllt ddylech chi brynu\nMae sawl math gwahanol o dân gwyllt. Mae gan y cyhoedd yr hawl i brynu a chynnau mwyafrif y tân gwyllt Categori 1 i 3. Mae'r rhain yn cynnwys tân gwyllt y gellir eu tanio tu mewn, yn yr ardd ac yn ystod arddangosfeydd.\nDarllenwch y bocs yn ofalus a gwnewch yn siŵr bod y tân gwyllt yr ydych wedi ei brynu yn addas ar gyfer eich lleoliad.\nMae rhai mathau o dân gwyllt sydd ar gael i'w prynu a'u defnyddio gan bobl broffesiynol yn unig. Mae'r rhain yn cynnwys: bomiau awyr, ffrwydron awyr, morterau, clecars, rocedi bychan, tân gwyllt crwydrol; rhai mathau o dân gwyllt categori 2 a 3 sydd yn fwy na'r maint penodedig; a thân gwyllt Categori 4.\nCynnau tân gwyllt\nDim ond un person ddylai fod yn gyfrifol am y tân gwyllt. Os mai chi sy'n gyfrifol, gwnewch yn siŵr eich bod yn cymryd y rhagofalol angenrheidiol. Darllenwch y cyfarwyddiadau yng ngolau dydd a pheidiwch ag yfed alcohol hyd nes eich bod wedi gorffen cynnau'r tân gwyllt. Gwnewch baratoadau ymlaen llaw, ac yng ngolau dydd neu gyda thortsh (nid â fflam noeth).\nAr y noson byddwch angen:\nbwced o ddŵr.\nmenig ac offer i amddiffyn eich llygaid.\nbwced o bridd i roi'r tân gwyllt ynddo.\noffer addas os ydych yn bwriadu tanion Olwynion Catrin neu lansio rocedi.\nOs ydych chi’n bwriadu cynnau tân gwyllt i ddathlu achlysur, dilynwch y cod tân gwyllt.\nDilynwch y cod tân gwyllt bob amser\nSafwch yn ddigon pell yn ôl\nCadwch anifeiliaid anwes yn y tŷ\nCadwch dân gwyllt mewn bocs caeedig\nPrynwch dân gwyllt gyda marc CE arnynt\nTaniwch hwy hyd braich gan ddefnyddio tapr\nDilynwch y cyfarwyddiadau unigol ar gyfer y tân gwyllt\nPeidiwch byth â rhoi sbarcler i blentyn dan bump oed\nPeidiwch ag yfed alcohol os ydych chi’n tanio tân gwyllt\nGoruchwyliwch blant os oes tân gwyllt gerllaw\nTaniwch sbarclers un ar y tro a gwisgwch fenig\nPeidiwch byth â chadw tân gwyllt yn eich poced na’u taflu\nPeidiwch byth â mynd yn ôl at dân gwyllt ar ôl ei danio -fe all ffrwydro hyd yn oed os nad ydyw wedi gweithio\nMae rheolau ynglŷn â phryd y gellir gwerthu tân gwyllt ac i bwy - yn ogystal â phryd y gellir eu tanio.\nOs ydych chi dan 18, allwch chi ddim:\nPrynu’r math o dân gwyllt sydd ar werth i oedolion yn unig\nMynd â thân gwyllt i fannau cyhoeddus\nOs gwnewch chi, fe allwch gael dirwy o £80 gan yr heddlu yn y fan a’r lle\nMae yn erbyn y gyfraith:\nCynnau neu daflu tân gwyllt yn y stryd neu mewn man cyhoeddus arall\nCynnau tân gwyllt rhwng 11.00 pm a 7.00 am - ac eithrio yn ystod dathliadau penodol\nOs ydych chi’n euog fe allwch gael dirwy o hyd at £5,000 neu hyd at dri mis o garchar. Fe allwch hefyd dderbyn tâl o £80 yn y fan a’r lle.\nPryd gewch chi ddathlu gyda thân gwyllt?\nCewch danio tân gwyllt:\nTan hanner nos ar Noson Tân Gwyllt\nTan 1.00 am ar Nos Galan, Diwali a’r Flwyddyn Newydd Tsieineaidd\nOs ydych chi’n bwriadu tanio canhwyllau fel rhan o’ch dathliadau Blwyddyn Newydd Tsieineaidd, dilynwch y cyngor isod rhag tân:\nRhowch ganhwyllau te a goleuadau nos mewn daliwr canhwyllau pwrpasol - fe allant doddi ddefnyddiau plastig\nDiffoddwch ganhwyllau cyn gadael yr ystafell\nCadwch ganhwyllau ymhell o ddodrefn meddal a dillad\nCadwch ganhwyllau, matsis a thanwyr ymhell o gyrraedd plant\nRhowch ganhwyllau addunedol neu arogl mewn daliwr metel neu wydr gan eu bod yn troi’n hylif er mwyn rhyddhau’r arogl\nCyn eu tanio ystyriwch yr amgylchedd lleol a’u llwybr teithio/glanio.\nNid yw Gwasanaeth Tân ac Achub Gogledd Cymru’n argymell eich bod yn eu defnyddio.\nMaent ganddynt fflam noeth ac felly maent yn peri risg i fywyd ac eiddo.\nMaent hefyd yn peryglu da byw. Yn aml iawn mae anifeiliaid yn cael eu lladd a’u hanfu o ganlyniad i fwyta darnau metel o’r llusernau hyn wedi iddynt lanio mewn caeau a chael eu cynaeafu gyda’r gwair. Maent hefyd yn gallu cael eu lladd neu eu hanafu o ganlyniad i fynd yn sownd mewn llusernau sydd wedi glanio mewn caeau. Mae Gwylwyr y Glannau hefyd wedi gweld y llusernau hyn yn yr awyr ac wedi anfon adnoddau allan y ddiangen am eu bod wedi eu camgymryd am fflerau argyfwng.\nHoffai Gwasanaeth Tân ac Achub Gogledd Cymru yn dymuno Blwyddyn Newydd Tsieineaidd hapus a diogel i bawb.


Panel Rheoli Fan | cyflenwr gwneuthurwr o Taiwan dosbarthwr cyfanwerthwr\nPanel Rheoli Fan\nFan Oeri AC\nAC echelinol Fan\nCabinet Oeri Fan\nRydych chi yma: Hafan-> cynhyrchion -> oeri Fans -> Panel Rheoli Fan\nRydym wedi cymryd rhan mewn datblygu, cyflenwi, a gweithgynhyrchu o Panel Rheoli Fan gyda'i gilydd. Yn ychwanegol at ein cynnyrch presennol, rydym hefyd yn derbyn gorchmynion addasu ar gyfer cwblhau. Mae ein cynnyrch wedi bod yn mynd yn dda drwy gydol y farchnad a tramor gwledydd cartref. Felly, byddwn yn cadw bwrw ymlaen ac yn parhau i fod yn arloesol yn gyson. Rydym yn awyddus i sefydlu cysylltiadau busnes ledled y byd yn y tymor hir. Os oes gennych ddiddordeb mewn unrhyw fodel un o'n cynnyrch, peidiwch ag oedi i cysylltu â ni.\n10pcs y bocs,N.W 13.8kg G.W 15.3kg,37cmX38cmX19cm\nSwitsio Foltedd Uchel,Switsio Foltedd Isel,Panel Rheoli,Pane Rheoli PLC.,Panel Rheoli DCS,aer Cywasgydd,Newid Cyflenwad Pŵer,Rectifier Effeithlonrwydd Uchel,Rectifier Rheoli Silicon a Dŵr Olew&Oeri Dŵr Awyr.\nHafan -> cynhyrchion -> Panel Rheoli Fan : SK160\nHafan -> cynhyrchion -> AC cyddwyso Fan : SK205\nHafan -> cynhyrchion -> UPS Oeri Fan : SK254\nHafan -> cynhyrchion -> Cyflenwad Pŵer Fan : SK280\nOherwydd ein ansawdd rhagorol, system rheoli da ac yn uwch ôl-werthu gwasanaeth, rydym eisoes wedi mwynhau enw parhaol da yn y farchnad fyd-eang. Byddwn yn parhau i weithio ar y nod o fod yn wneuthurwr o ansawdd. Os oes gennych ddiddordeb yn ein\nac mae angen gwybodaeth neu broblemau pellach, peidiwch ag oedi i gysylltu â ni cyn bo hir.


Ffotograffiaeth a Ffilm - Wrexham Glyndwr University\nHafanCyrsiauCyrsiau IsraddedigFfotograffiaeth a Ffilm\nBA (Anrh) Ffotograffiaeth a Ffilm\ni astudio dramor neu gymryd rhan mewn prosiectau sydd â dimensiwn rhyngwladol\nDatblygwyd ar gyfer myfyrwyr sydd ag angerdd am ffotograffiaeth annibynnol, ffilm, mae'r rhaglen aml-genre arloesol hon yn cyfuno ymarfer, theori a phroffesiynoldeb. Pun ai well gennych weithio gyda'r ddelwedd lonydd neu symudol, gallech archwilio ffilm a ffotograffiaeth yn greadigol a chydsyniol ar ein gradd sy'n ysbrydoli, herio a gwobrwyo.\nDarganfod ystod o sgiliau megis sut gall y lens gael ei ddefnyddio'n greadigol fel dull o ddweud stori, technegau camera arbrofol ac arbenigol, goleuo ar gyfer gwaith stiwdio a lleoliad, golygu ac ôl gynhyrchiad.\nCael eu hannog i ddatblygu dulliau unigryw i ddisgyblaethau ffotograffiaeth a ffilm.\nDatblygu ac ymchwilio eu syniadau eu hunain mewn cysylltiad â briffiau prosiect gan ddysgu'r sgiliau trosglwyddadwy sydd eu hangen i weithio fel gweithiwr proffesiynol dychmygol.\nCynhyrchu a gweithredu syniadau trwy waith ar leoliad a stiwdio.\nCael eu tywys wrth wneud cyflwyniadau ar gyfer orielau, dangosiadau, gwyliau, drama, dogfen, hysbysebu, cyfryngau cerddoriaeth a ffurfiau eraill o ddelweddau digidol ac effeithiau gweledol.\nCelf a Dylunio yn PGW\nDarganfod mwy am astudio celf a dylunio ym Mhrifysgol Wrecsam Glyndŵr gan ein myfyrwyr presennol\nMynediad at stiwdio deledu eglurder uchel arloesol a stiwdio ffotograffig ar y safle.\nCyfleusterau ôl-gynhyrchu, gweithdai 3D, hyfforddiant yn y cyfryngau a golygu cyfrifiadurol gan ddefnyddio'r offer diweddaraf mewn technoleg HD a golygu aflinol.\nByddwch yn rhan o'n gymuned fywiog o artistiaid a dylunwyr.\nMae'r tîm addysgu yn ymarferwyr ymchwil-weithredol.\nCyfleoedd i astudio dramor neu gymryd rhan mewn prosiectau sydd â dimensiwn rhyngwladol.\nBydd blwyddyn gyntaf y rhaglen yn rhoi cyfle i fyfyrwyr archwilio sylfaen eang o Ffotograffiaeth a Ffilm. Byddwch yn archwilio sut mae artistiaid yn prosesu syniadau trwy gyfuniad o wneud a gwerthuso beirniadol wrth ddysgu cysylltu'ch profiadau â phrofiadau ffotograffwyr a gwneuthurwyr ffilm eraill.\nCyfryngau Creadigol yn Seiliedig ar Lensys\nAmser ac Iaith\nDrwy fynychu i mewn i'ch ail flwyddyn mae'r modiwlau'n galluogi myfyrwyr i gydgrynhoi ac ymestyn eu profiadau dysgu. Trwy dechnegau a phrosesau mwy datblygedig, herir myfyrwyr i arbrofi gydag amrywiaeth o gyfryngau a dulliau cyfathrebu. Hefyd, gennych gyfle i archwilio meysydd ymarfer Ffotograffiaeth a Ffilm. Yn ogystal a datblygu yn bellach na eich darlithoedd, seminarau a gweithdai dan arweiniad ymarferwyr medrus yn y maes perthnasol. Gan adeiladu ar ymwybyddiaeth o'r posibiliadau o fewn y disgyblaethau cyfoes hyn, yna gallwch ddewis arbenigo yn un o'r meysydd ymarfer sefydledig neu fabwysiadu dull rhyngddisgyblaethol.\nMeddwl yn Creadigol\nCyfathrebiadau Gweledol rhwng Ddiwylliannau\nAstudiaethau Arbenigol (Ffotograffiaeth a Ffilm)\nMae modiwlau'r flwyddyn olaf yn gofyn am astudiaethau mwy beirniadol, dadansoddol a hirach. Mae'r rhaglen wedi'u negodi lle gall myfyrwyr bennu eu llwybr gyrfa eu hunain a chael cyfle i drafod cynllun blwyddyn sy'n eu rhoi â mwy o gyfrifoldeb dros ba brosiectau y maent yn ymgymryd â hwy. Mae hyn yn cael ei fonitro'n agos trwy feirniadaeth, seminarau a thiwtorialau rheolaidd.\nY gofynion academaidd ar gyfer y cwrs yw 80-112 pwynt tariff UCAS yn TAG Lefel A neu gyfatebol.\nCaiff dawn a phrofiad eu hystyried hefyd. Caiff cymwysterau Lefel UG a Sgiliau Allweddol Lefel 3 priodol eu hystyried hefyd. Rhoddir y gofynion mynediad hyn fel canllaw ac maen nhw'n adlewyrchu lefel gyffredinol yr ymgeiswyr y cynigir lle iddyn nhw. Caiff pob ymgeisydd eu cyfweld a gofynnir iddynt ddangos portffolio o'u gwaith\nEr mwyn galluogi myfyrwyr i ddatblygu'n greadigol, rhoddir adborth ffurfiannol a chrynodol.\nMae asesiad ffurfiannol sy'n cynnig cyngor ar sut i wella'ch gwaith yn digwydd ar adegau allweddol cyn y Nadolig a chyn y Pasg. Mae hyn yn rhoi amser i fyfyrwyr fyfyrio ar eu cynnydd cyn asesiad terfynol neu grynodol.\nDyluniwyd yr asesiad i alluogi myfyrwyr i gymryd rhan wrth fesur eu cynnydd eu hunain. Bydd myfyrwyr yn cyflwyno amryw o waith cwrs gan gynnwys cyfnodolyn / blog myfyriol ar-lein, llyfrau braslunio, taflenni dylunio, gweithiau celf gorffenedig, gwaith ar y sgrin, gosodiadau, ffeiliau technegol / cynhyrchu, traethodau a chyflwyniadau clyweledol.\nMae gan Ffotograffiaeth a Ffilm, fel pob un o'n rhaglenni israddedig Celf a Dylunio, ethos galwedigaethol ac academaidd cryf sy'n ceisio sicrhau bod graddedigion yn ennill amryw o sgiliau galwedigaethol perthnasol. Mae'r ethos hwn yn sicrhau bod gan ein graddedigion bortffolio o alluoedd a phriodoleddau a fydd yn caniatáu iddynt ffynnu yn y gweithle yn yr 21ain Ganrif. Mae'n ystyried y ffaith bod anghenion y diwydiannau creadigol yn y dyfodol yn debygol o fod yn wahanol iawn. Ei nod felly yw paratoi ‘dysgwyr annibynnol’ sydd, ar ôl cwblhau eu hastudiaethau, yn gallu ffynnu o fewn cyd-destunau proffesiynol cynyddol amrywiol.\nByddwch yn ennill profiad realistig ac ymarferol o weithio yn yr amgylchedd creadigol proffesiynol tra byddwch chi ar y rhaglen. Anogir myfyrwyr i gychwyn, trefnu a chymryd rhan mewn prosiectau oddi ar y safle a chymryd rhan mewn cyfleoedd proffesiynol. Fel enghraifft, gweithgareddau masnachol sydd â'r potensial i lansio eu gyrfa mewn Ffotograffiaeth neu Ffilm a'r ffiniau sy'n pontio'r ddwy ddisgyblaeth hyn.\nMae llawer o raddedigion Ffotograffiaeth a Ffilm yn mynd ymlaen i ddilyn gyrfaoedd fel:\n• Gwneuthurwyr ffilm annibynnol, cyfarwyddwyr, ffotograffwyr mewn cwmnïau mawr neu fach,\n• Llawrydd neu sefydlu busnes.\n• Ymarfer celf annibynnol\n• Addysgu mewn addysg bellach neu uwch neu mewn ysgolion cynradd ac uwchradd\n• Oriel neu fathau eraill o waith arddangos, neu fel swyddogion addysg.\nMae cyfleoedd astudio pellach hefyd ar gael ar lefel MA neu TAR.\nBA (Anrh) Ffotograffiaeth a Ffilm (gyda blwyddyn sylfaen)


Rhif 6: 'Gŵyl sy'n gwneud corau meibion yn cŵl' - BBC Cymru Fyw\nCynhaliwyd Gŵyl Rhif 6 ym Mhortmeirion dros y penwythnos, ac er i drefnwyr yr ŵyl gyhoeddi ym mis Gorffennaf mai dyma'r un olaf "am y tro", roedd gŵyl eleni yr un mor "hudolus" ag erioed, yn ôl yr adolygydd Caryl Bryn.\nFfynhonnell y llun, Caryl Bryn\nYmlwybro o Eisteddfod ddi-fwd yng Ngaerdydd i Ŵyl Rhif 6 ym Mhortmeirion a wnes y flwyddyn hon, â'r cyffro arferol ac ychydig o dristwch, am mai hon fydd yr ŵyl olaf o'i math am ychydig o flynyddoedd.\nMae pris tocyn mynediad i Ŵyl Rhif 6 yn gostus ac mae disgwyliadau pobl o'r ŵyl yn fawr o'r herwydd - ond dydw i byth yn cael fy siomi ganddi.\nMae gweld pawb yn eu gwisgoedd lliwgar yn dod at ei gilydd i fwynhau arlwy eang o gerddoriaeth a digwyddiadau yn hudolus ac, wrth gwrs, mae hi'n cael ei chynnal mewn lleoliad arbennig hefyd.\nOriel luniau: Gŵyl Rhif 6 2018\nParatoi am Gŵyl Rhif 6 'olaf am y tro'\nDisgrifiad o’r llun, Gwisgoedd lliwgar a sgdiau glaw... efallai nad oedd mwd yn yr Eisteddfod Genedlaethol eleni ond roedd agen y wellies ym Mhortmeirion!\nHyfryd yw gweld pobol o bob cwr o'r byd yn dod i Bortmeirion i brofi'n hiaith a'n diwylliant. Sawl tro rwy' wedi darllen sylwadau gan bobol yn nodi'u pryder ynghylch Cymreictod Gŵyl Rhif 6, ond y llynedd rwy'n cofio bod mewn gweithdy cynganeddu a gynhaliwyd gan Elis Dafydd a Gruffudd Antur ac yna rhuthro i weld Rag'n'Bone Man.\nA'r un fath y flwyddyn hon, gweithdy cynganeddu gyda Twm Morys a Gwyneth Glyn ac yna, un o'm huchafbwyntiau, sef gweld Geraint Jarman yn perfformio ar y prif lwyfan.\n'Un o uchafbwyntiau fy mlwyddyn'\nMae naws hudolus i'r ŵyl o'r funud yr ydych chi'n ymlwybro trwy'r coed â'r goleuadau bach sydd drostynt. Ond mae sefyll mewn torf liwgar o bobl yn neidio i guriadau'r llwyfan yng nghanol y glaw trwm (a neb yn cwyno dim amdano!) yn crisialu beth yw'r ŵyl i mi. Llwyfan i artistiaid ifanc a'r profiadol o Gymru a thu hwnt i arbrofi, a man hyfryd i'w dathlu.\nMae'n biti mawr iawn na fydd yr ŵyl hon yn dychwelyd i Bortmeirion y flwyddyn nesaf. Mae hi'n un o uchafbwyntiau fy mlwyddyn i, lle y daw ffrindiau at ei gilydd i brofi arlwy eang iawn o gerddoriaeth a digwyddiadau unigryw ac mi fydd hi'n chwith iawn dros benwythnos cyntaf Medi'r flwyddyn nesaf.\nPa gyfle a gawn ni eto, i ddawnsio i guriadau cerddoriaeth house yng nghanol coed a phawb yn fud, yn wên o glust i glust yn un â'r gerddoriaeth... a pha gyfle cystal a gaiff y DJ ifanc hwnnw i arddangos ei gerddoriaeth newydd?\nDisgrifiad o’r llun, Y dorf yn gwylio Côr y Brythoniaid ym Mhortmeirion\nYn ddi-os, mae ymdrechion y trefnwyr i gadw safon yr ŵyl yn anodd a diolch byth fod si bod yr ŵyl yn bwriadu dychwelyd, yn un llai.\nEfallai y byddai'n syniad cynnal yr ŵyl dros gyfres o benwythnosau drwy gydol y flwyddyn gan obeithio y byddai'r safon yr un fath â'r blynyddoedd diwethaf.\nMae Portmeirion yn llwyfan sydd yn barod i'w ddefnyddio ac mae gweld Côr y Brythoniaid yn y pentref yn profi hynny. Gŵyl fel hon sydd yn gwneud corau meibion yn cŵl. Roedd miloedd ar filoedd o bobl yn cyd-ganu Skin gan Rag'n'Bone Man gyda'r côr y flwyddyn hon a Phortmeirion dan ei sang.\nMi fydd colled mawr ar ôl Gŵyl Rhif 6 os na ddaw hi'n ei hôl i Bortmeirion.\nRwy'n gobeithio'n fawr y gwnaiff hi ddod yn ei hôl mewn tameidiau bychan o'r un safon a'r gwyliau blaenorol, cyn gynted a fo'n bosib!\nLlifogydd a ffyrdd ar gau ar ôl glaw trwm dros nos


Cwmni Theatr Dripping Tap – ‘Webster & Jones: Canllaw mawr i Gymru fach’ - Articulture\nAntur ddigri a chyfranogol lle bydd y gynulleidfa yn ymuno â Webster & Jones, y ddau fforiwr dewr Fictorianaidd, ar eu hynt i orchfygu’r awyr agored! Dilynwch helyntion y fforiwr dewr, ond anlwcus, a’i dywyswr ffyddlon wrth iddynt archwilio awyr agored Cymru, i gyrraedd eu nod eithaf: copa mynydd ‘Snowed On’.\nYn cyfuno perfformiad crwydrol rhyngweithiol gyda sioe theatr stryd draddodiadol. Mae ‘Webster & Jones: Canllaw mawr i Gymru fach yn chware ar y thema o’n perthynas ni a natur a’n hawydd ofer i’w meistroli. Mae’r ddau gymeriad yn mynd ar daith trwy drallod cyn sylweddoli nad oes ‘unman yn debyg i adref’.\nMae dwyieithrwydd wrth wraidd y darn. Webster yw’r fforiwr Seisnig Fictorianaidd nodweddiadol, ei gydymaith yw ffermwr mynydd Cymreig sy’n halen y ddaear ac sydd ddim yn deall gair o Saesneg!\nI archebu’r gwaith hwn ar gyfer eich digwyddiad, cysylltwch â’r artist – facebook.com/drippingtaptheatre\nFfoto – Jack Offord


Cymraeg Proffesiynol BA (Hons) at Aberystwyth University | The Complete University Guide\nCwrs ar gyfer ymgeiswyr iaith gyntaf yn unig.Bu sefydlu Senedd Cymru ac ychwanegu mwy o bwerau yn ddiweddarach ynghyd a Deddf yr Iaith Gymraeg yn sbardun i'r angen am raddedigion o safon uchel - unigolion sydd sy'n gymwys i ymuno â gweithlu proffesiynol, ac i weithio'n hyderus trwy gyfrwng y Gymraeg a'r Saesneg. Oherwydd hynny, mae'n amser hynod gyffrous i astudio Cymraeg yn y brifysgol. Wrth ddewis astudio'r cwrs BA Cymraeg Proffesiynol, byddi'n ymuno â chwrs Cymraeg arloesol sydd yn canolbwyntio ar sgiliau ymarferol a galwedigaethol sy'n addas ar gyfer y gweithle proffesiynol yn y Gymru gyfoes a'r tu hwnt. Heddiw, mae cyflogwyr, yn ogystal â darpar fyfyrwyr a rhieni, yn chwilio am radd ‘safon aur’ yn y Gymraeg. Dyma’r radd honno.**Pam astudio Cymraeg Proffesiynol yn Aber?**- Cartref Cymraeg Proffesiynol - Cyflwynwyd y cwrs yma yn gyntaf yn 2012 ac mae wedi mynd o nerth i nerth ers hynny.- Safonau Uchel - Fel adran rydym yn cynnal safonau sy’n gyson uchel ac yn cyflwyno cyrsiau deniadol, diddorol a pherthnasol i’n ffordd o weld Cymru a’r byd drwy’r Gymraeg. - Arbenigwyr - Byddi'n cael dy ddysgu gan ddarlithwyr sy'n arbenigwyr yn eu meysydd.- Darlithydd Cymraeg Proffesiynol Dynodedig - Mae'r cwrs yn cael ei gyd-lynu gan Dr Rhianedd Jewell, darlithydd dynodedig y Coleg Cymraeg Cenedlaethol mewn Cymraeg Proffesiynol, sydd yn rhoi ei sylw yn arbennig i'r cwrs hwn.- Amrywiaeth - Cei ddewis o blith amrywiaeth eang o bynciau diddorol, o gyfieithu, golygu a chyhoeddi i ysgrifennu creadigol a hybu treftadaeth.- Canlyniadau Gwych - Mae canlyniadau ein graddedigion mewn Cymraeg Proffesiynol o safon uchel iawn.- Grwpiau Bach - Cwrs dethol yw hwn, ac felly mae'r dysgu'n digwydd mewn grwpiau bach. Mae'r sesiynau hyn yn adlewyrchu cyfarfodydd tîm y byd gwaith.- Bywyd Cymdeithasol Cymraeg Byrlymus - Yn Aberystwyth cei fyw trwy gyfrwng y Gymraeg a mwynhau'r elfen gymdeithasol sydd i'r gymuned Gymraeg yma: gweithgareddau UMCA (Undeb Myfyrwyr Cymraeg Aberystwyth), neuadd Pantycelyn, teithiau rygbi, côr Pantycelyn, a mwy.- Boddhad Myfyrwyr - Yn yr arolwg cenedlaethol diweddar o fodlonrwydd myfyrwyr, roedd 100% o foddhad cyffredinol ym maes Astudiaethau Cymraeg ac roedd 94% o foddhad cyffredinol yn yr Adran (NSS 2020).- Y Llyfrgell Genedlaethol - Yn ogystal â'r adnoddau helaeth sydd gan y Brifysgol, mae'r Adran ar stepen drws y Llyfrgell Genedlaethol - llyfrgell hawlfraint sydd â thros 6 miliwn o lyfrau, mapiau a phrintiadau ac fe gei ymaelodi'n rhad ac am ddim!Dyma grynodeb o'r hyn y mae'n bosibl y byddi'n ei astudio yn ystod y cynllun gradd tair blynedd.**Blwyddyn 1**Yn y flwyddyn gyntaf byddi'n astudio'r modiwl Cyflwyniad i Gymraeg Proffesiynol. Fel y mae'r enw yn ei awgrymu, mae'r modiwl hwn yn rhoi cyflwyniad i'r maes. Byddi'n dysgu rhychwant o sgiliau megis cyfieithu ar y pryd, sgiliau gweinyddol, siarad cyhoeddus, golygu a marchnata. Bydd cyfle iti weithio fel tîm ac i ddatblygu dy sgiliau marchnata wrth drefnu'r Noson Llên a Chân. Byddi'n cael gweithredu ar fwrdd golygyddol Y Ddraig, cylchgrawn llenyddol yr Adran. Ti a'r myfyrwyr eraill fydd yn comisiynu ac yn golygu'r gwaith.**Blwyddyn 2 a 3** Yn yr ail a'r drydedd flwyddyn byddi'n dilyn pedwar modiwl Cymraeg Proffesiynol:Y Gymraeg yn y Gweithle - Modiwl profiad gwaith yw hwn; Trosi ac Addasu - Modiwl cyfieithu; Bro a Bywyd - trafod twristiaeth a threftadaeth lenyddol; Prosiect Hir - cyfle i weithio ar brosiect ymchwil gwreiddiol ym maes Cymraeg Proffesiynol. Cei ddewis o blith amrywiaeth eang o fodiwlau eraill yr Adran yn ogystal.**Sut y bydda i'n cael fy addysgu?**Drwy gyfuniad o ddarlithoedd traddodiadol, seminarau a dulliau dysgu arloesol eraill. Mae’r grwpiau yn llai a’r awyrgylch yn fwy anffurfiol yn y seminarau, er mwyn meithrin trafodaeth fwy agored. **Sut y bydda i'n cael fy asesu?*


Siarter Iaith Tafod Tawe / Welsh language charter | Ysgol Gynradd Gymraeg Tirdeunaw\nNod y Siarter Iaith yw dylanwadu’n bositif ar ddefnydd cymdeithasol plant o’r Gymraeg. Mewn gair, cael y plant i siarad Cymraeg yn naturiol ymysg ei gilydd. Mae’r Siarter Iaith yn gofyn am gyfranogiad gan bob aelod o gymuned yr ysgol - y cyngor ysgol, y dis gyblion, y gweithlu, rhieni, llywodraethwyr a’r gymuned ehangach er mwyn sicrhau perchnogaeth lawn ohoni ac i godi ymwybyddiaeth o fanteision addysgol, cymdeithasol, economaidd a diwylliannol wrth siarad Cymraeg a bod yn ddwyieithog.\nErs lansio’r Siarter Iaith Gymraeg yn Ysgol Gymraeg Tirdeunaw, mae llawer o waith gwerth chweil wedi digwydd yn ein hysgol ar rydym wedi ennill gwobr efydd Tafod Tawe.\nSince the launch of the Welsh Language Charter in Ysgol Gymraeg Tirdeunaw, many activities have taken place in our school and we have won the bronze Tafod Tawe award.


Digwyddiadau’r Pasg yn Ne Cymru | National Trust\nDigwyddiadau’r Pasg yn Ne Cymru\nMae’r gwanwyn yn deffro John Miller\nRydym yn falch iawn o'ch gwahodd i gymryd rhan yn ein hanturiaethau Pasg ym myd natur. Bydd y llwybrau'n dechrau o 29 Mawrth 2021, er y gall y dyddiadau amrywio, felly gwiriwch dudalen we'r eiddo cyn cynllunio'ch ymweliad.\nNodwch fod ein lleoedd ar agor i bobl sy'n byw yng Nghymru yn unig a gofynnwn i bawb ddilyn arweiniad Llywodraeth Cymru.\nDisgwyliwn i leoedd fod yn brysur iawn dros benwythnos y Pasg, felly rydym yn argymell yn gryf i chi archebu eich ymweliad ymlaen llaw. Mae archebu tocyn yn gwarantu eich mynediad i'r eiddo a gallwch brynu pecynnau gweithgaredd ar gyfer llwybrau'r Pasg pan gyrhaeddwch ar y diwrnod.\nNodwch hefyd na fydd llwybrau'r Pasg ond yn para cyhyd ag y bydd stociau'n para.\nDewch o hyd i Helfeydd Wyau Pasg\nMwynhau mynd am dro yn Dinefwr o&c photography\nHelfa wyau Pasg Dinefwr\nDarganfyddwch eich llwybr teuluol lleol gyda gweithgareddau hwyliog i wneud ar y ffordd. Cwblhewch y llwybr i fwynhau eich gwobr siocled ar y diwedd.\nArchebwch eich ymweliad gyda ni\nCarped o gennin Pedr yn Llanerchaeron, Ceredigion Michael Hall\nHelfa Wyau Pasg Llanerchaeron\nRydym wedi uwchgylchu ein llwybr Pasg, i greu antur newydd i chi ei fwynhau.\nAnturiaethau ym myd Natur yn Nhŷ Tredegar\nYmlaciwch yn yr awyr agored trwy gwblhau ein llwybr Anturiaethau mewn Natur, hwyl i’r teulu cyfan wrth i chi ailgysylltu â'r byd naturiol o'ch cwmpas.\nArchebwch ymweliad â ni\nHelfeydd wyau Pasg yng Ngerddi Dyffryn\nRydym wedi gwerthu allan o docynnau tan ddydd Llun 5 Ebrill. Bydd tocynnau ar gyfer dydd Llun yn cael eu rhyddhau ddydd Gwener 2 Ebrill. Darganfyddwch eich llwybr i’r teulu yng Ngerddi Dyffryn gyda gweithgareddau hwyliog i'w gwneud ar y ffordd. Cwblhewch y llwybr ac ennill eich gwobr siocled ar y diwedd.\nRydym yn falch o ddweud bod nifer o'n lleoedd yng Nghymru bellach ar agor. O ddydd Sadwrn 7 Awst, mae Cymru yn symud i Lefel Rhybudd Sero o'r rheoliadau coronafirws a byddwn yn gwneud rhai newidiadau i addasu i'r rheoliadau. Ni fydd angen archebu ymlaen llaw i ymweld â llawer o'n lleoedd yng Nghymru, ond mae archebu'n parhau i fod yn hanfodol yn rhai o'n heiddo bach, gan gynnwys Dolaucothi, Plas yn Rhiw a Tŷ’r Masnachwr Tuduraidd. Gwiriwch y wefan i gynllunio'ch ymweliad.\nAwgrymiadau arbennig ar wneud y gorau o’ch diwrnod allan dros y Pasg\nCyn ymweld ag un o’n llefydd arbennig dros benwythnos y Pasg, cymerwch olwg ar rai o’n hawgrymiadau arbennig fel y gallwch wneud y gorau o’ch diwrnod allan.\nDigwyddiadau’r Pasg yng Ngogledd Cymru\nMwynhewch wledd i’r synhwyrau y gwanwyn hwn wrth i chi ddarganfod rhyfeddodau natur gyda llond trol o weithgareddau yn ein cestyll, gerddi, a lleoedd arbennig ar yr arfordir ac yng nghefn gwlad.


Rhoi cymorth i deuluoedd sydd mewn gwaith gyda chynlluniau gofal plant newydd\nBydd Cabinet Cyngor Caerdydd yn ystyried cymeradwyo i Gaerdydd fod yn Awdurdod Lleol Gweithredu Cynnar yn rhan o gynnig gofal plant 30 awr Llywodraeth Cymru ddydd Iau 19 Ebrill.\nMae'r cynnig yn cynnwys 12.5 awr o Feithrinfa Cyfnod Sylfaen ac 17.5 awr o ofal plant mewn lleoliad darparwr sy'n cymryd rhan bob wythnos yn ystod y tymor a 30 awr o ofal plant yr wythnos am naw wythnos o wyliau'r ysgol.\nNod y cynllun yw galluogi mwy o rieni, a mamau yn benodol, i fynd yn ôl i'r gwaith, rhoi mwy o incwm gwario i'r sawl sy'n gweithio a helpu i leihau tlodi i'r sawl sydd mewn swydd cyflog isel.Mae'r cynnig hefyd yn ceisio cynorthwyo o ran datblygu plant a'u paratoi ar gyfer yr ysgol.\nMae'n ofynnol i'r Cyngor gan Lywodraeth Cymru ddiffinio ardaloedd peilot i gyflwyno'r cynllun. Bydd Llywodraeth Cymru yn gwneud penderfyniad ar gyllid dros y misoedd nesaf. Gan ddibynnu ar y cyllid hwnnw, dewiswyd yr ardaloedd posibl ar gyfer y cynllun peilot yn yr adroddiad y bydd y Cabinet yn ei ystyried lle mae niferoedd uchel o weithwyr ar gyflog isel. Mae'r rhain yn cynnwys saith ward cyfagos â'i gilydd yn arc ddeheuol y ddinas, Trelái a Chaerau.\nMae'r adroddiad hefyd yn cynnig opsiynau o ran sut y dylid dewis ardaloedd eraill o'r ddinas ar gyfer y cam nesaf o'r cynllun o fis Ionawr 2019, ac eto bydd hynny'n dibynnu ar gyllid gan Lywodraeth Cymru.\nDywedodd yr Aelod Cabinet dros Addysg, Cyflogaeth a Sgiliau, y Cynghorydd Sarah Merry:"Mae'r Cyngor am wneud yn siŵr bod pob plentyn yn y ddinas yn cael y dechrau gorau posibl mewn bywyd a thrwy'r cynnig hwn, mae gennym ni'n cyfle i roi cymorth i blant rhieni sy'n gweithio, ac i'w helpu i gael lle addysg cynnar rhan amser drwy ddarparu gofal plant.\n"Amcangyfrifir y byddai ymhell dros fil o blant o deuluoedd gweithio yn y ddinas yn cael budd o'r cynllun yn y lle cyntaf gan roi hwb mawr i incwm gwario'r teuluoedd hyn a chan ategu ein Huchelgais Prifddinas i drechu tlodi a buddsoddi mewn cyfleoedd bywyd o oedran cynnar i bobl plentyn, dim ots ble maen nhw'n byw yng Nghaerdydd."\nDywedodd yr Aelod Cabinet dros Blant a Theuluoedd, y Cyng. Graham Hinchey:"Mae'r Cyngor yn ymrwymo i gynorthwyo teuluoedd a thrwy ddod yn Awdurdod Lleol Gweithredu Cynnar, gallwn ni wneud gwahaniaeth mawr i deuluoedd sy'n gweithio cymwys yn yr ardaloedd peilot rydym ni wedi'u dewis.\n"I lawer o deuluoedd, mae cost gofal plant yn gallu bod yn rhwystr i'r sawl sydd am fynd yn ôl i'r gwaith. Byddai'r cynnig hwn yn dileu'r rhwystr hwnnw a rhoi'r cyfle i fwy o rieni a mamau yn benodol i fynd yn ôl i'r gwaith".


Teulu Nora Quoirin yn cynnig gwobr o £10,000 am wybodaeth – Golwg360\nTeulu Nora Quoirin yn cynnig gwobr o £10,000 am wybodaeth\n12 Awst 2019 am 13:45 Diweddarwyd am 15:23\nMae’r ymdrech yn parhau i chwilio am ferch ifanc o Lundain sydd wedi bod ar goll yn Malaysia ers dros wythnos, gyda’i theulu nawr yn cynnig £10,000 am unrhyw wybodaeth ynglyn a’i diflaniad.\nFe ddiflannodd Nora Quoirin, 15, sydd ag anghenion arbennig, o’i hystafell wely ym mharc gwyliau Dusun yn nhalaith Negeri Sembilan fore dydd Sul (Awst 4).\nErs hynny mae 348 o bobol yn chwilio amdani a chafodd £10,000 o rodd eu rhoi i’r teulu gan fusnes di-enw o Belffast.\nMae ei mam yn dod o Ogledd Iwerddon, a’i thad o Ffrainc, ac roedd yn teithio ar basbort Gwyddelig, yn ol adroddiadau.\nMae modryb Nora Quoirin hefyd wedi creu tudalen ar-lein i godi arian, sydd wedi codi dros £90,000, ac mae ail ymgyrch gan ei hewythr wedi codi dros £14,000.\nDywed ei theulu eu bod nhw’n dal i fod yn obeithiol ar ôl i’r heddlu sy’n ymchwilio i’r achos wrthod diystyru “elfen droseddol”.\nMae’r heddlu bellach wedi dod o hyd i olion bysedd yn y bwthyn lle diflannodd Nora Quoirin, er gwaethaf dweud ynghynt nad oedd unrhyw arwyddion o ddrwgweithredu.\nMae’r Asiantaeth Troseddu Genedlaethol (NCA) a’r Heddlu Metropolitan yn cefnogi heddlu Malaysia gyda’r achos.\nParhau i chwilio am Nora Quoirin o Lundain yn Malaysia


D3-2.1 2.1 Channel Dosbarth D Plât Stereo Kit Mwyhadur gyda DSP ar gyfer 2.1 Home Theater System Factory a Gwneuthurwyr Tsieina - Dyfynbris - Sanway\nD3-2.1 2.1 Channel Dosbarth D Plât Stereo Kit Mwyhadur gyda DSP ar gyfer 2.1 System Theater Cartref\nModel: D3-2.1 Brand: Sanway briff: 1. Yn cynnwys bwrdd mwyhadur dosbarth D, newid cyflenwad pŵer a modiwl DSP 2. Mae'n 1800W + 900W + 900W yn 4 ohmau modiwl 3 sianelau 3. Gosod dimensiwn Compact ag allbwn pwerus\n1>. modiwl siaradwr bweru D3-2.1 cynnwys bwrdd mwyhadur dosbarth D; newid cyflenwad pŵer a modiwl DSP.\n5>. D3-2.1 yn berffaith ar gyfer theatr cartref 2.1 sianel neu un system deithiol atgyfnerthu sain yn cynnwys un subwoofer a dau siaradwr uchaf bi-amped.\n8Ω Power 1500W + 500W + 500W\n4Ω Power 1800W + 900W + 900W\nA ddylai ydych yn chwilio am cit mwyhadur plât dosbarth d stereo 2.1 sianel d3-2.1 gyda dsp gyfer system theatr cartref 2.1, croeso i brynu gyda ni. Rydym yn un o gynhyrchwyr a chyflenwyr o'r fath sy'n arwain yn Tsieina. Gallwn warantu ansawdd uchel a pherfformiad da y peiriant chi. Gwiriwch y rhestr brisiau a dyfynbris gyda ein ffatri yn awr.\nHot Tags: D3-2.1 plât dosbarth D stereo cit amplifier 2.1 sianel gyda DSP ar gyfer system theatr cartref 2.1, China, ffatri, gwneuthurwyr, dyfynbris, rhestr brisiau\nL-15 cyfechelog 15 Fodfedd 450W Live Siaradwr Sain A...\nAT218 Ddeuol 18 Fodfedd 1200W subwoofer Big DJ Bass ...\nFS204 2 YN & 8 Stereo ALLAN Sain Signal Ddosbart...


Mark White Prif Swyddog Gweithredol Banc Cymunedol Smart Money Cymru yn esbonio pam fod cynilo gyda'r sefydliad yn ddiogel ac yn werth ei wneud..... - Smart Money Cymru Welsh\nHafan Newyddion Mark White Prif Swyddog Gweithredol Banc Cymunedol Smart Money Cymru yn esbonio pam fod cynilo gyda'r sefydliad yn ddiogel ac yn werth ei wneud.....\nMark White Prif Swyddog Gweithredol Banc Cymunedol Smart Money Cymru yn esbonio pam fod cynilo gyda'r sefydliad yn ddiogel ac yn werth ei wneud.....\nMae mwy a mwy o bobl yn cynilo gyda’n Banc Cymunedol – ac er mwyn diolch iddynt rydym am dreblu’r difidend a gewch bob blwyddyn pan fyddwch yn cadw’ch arian gyda ni.\nMae Banc Cymunedol Smart Money Cymru (SMCCB) yn lloches diogel ar gyfer eich cynilion gwerthfawr, ac fe’i cefnogir gan gynllun FSCS Llywodraeth y DU sy’n gwarantu hyd at £85,000.\nAc yn ogystal â cadw’ch arian yn ddiogel, eleni gallwn gynnig difidend uwch o 0.75% ar eich arian, un o’r enillion gorau i’w gael yn unman.\nMae gwreiddiau SMCCB yn y Mudiad Undebau Credyd, a ddechreuodd er mwyn rhoi sicrwydd i gymunedau, yn enwedig mewn ardaloedd diwydiannol, o berthyn i sefydliadau ariannol cryf a mynediad at gyllid teg. Yn yr un modd, rydym ni yn cefnogi eich cynilion gydag yswiriant bywyd am ddim.\nOs bydd Aelod yn marw, byddwn yn dyblu eu cynilion hyd at uchafswm o £5000 er mwyn talu am yr angladd neu ddarparu etifeddiaeth i’w teulu a’u hanwyliaid. Bydd benthyciadau sy’n ddyledus hefyd yn cael eu cynnwys dan yswiriant os bydd Aelod yn marw.\nMae cadw’ch cynilion mewn sefydliad lleol o fudd i’r gymuned yn ogystal â’r cynilwr unigol. Yn hytrach na chreu elw i gyfranddalwyr o bell, bydd yr arian yn cael ei roi yn ôl i’r system ar gyfer ein Haelodau, ac eleni rydym wrth ein bodd ein bod yn gallu fforddio’r difidend uwch hwn.\nRhan hanfodol o rôl sefydliad ariannol di-elw yn y gymuned fel ein sefydliad ni yw cryfhau ac atgyfnerthu’r economi leol. Mae benthyca i’n haelodau yn golygu bod arian yn tueddu i gael ei wario’n lleol ac felly mae cyfoeth yn cael ei ddiogelu o fewn yr ardal, yn hytrach na llifo allan.\nFel sefydliad di-elw, sy’n eiddo i’w aelodau, yr ydym yn cymeradwyo’r cysyniad o’r economi ‘gylchol’ ar gyfer adeiladu busnesau a chefnogi cyflogwyr lleol.\nYn yr un modd a bod ein cwsmeriaid yn cynilo mwy o arian gyda ni, mae nifer yr Aelodau sydd gennym hefyd yn cynyddu’n gyson, gyda dros 8000 yn elwa o fedru cael mynediad at eu harian a’u gwasanaethau ariannol mewn tair cangen hwylus, sydd a staff croesawgar yng Nghaerffili, y Coed Duon a Thredegar.\nWrth edrych i’r dyfodol rydym yn bwriadu adeiladu ar ein mynediad trwy wella’r gwasanaethau a gynigiwn yn barhaus. Bydd hyn yn golygu gwell platfform meddalwedd, cerdyn debyd newydd, penderfyniadau cyflymach ar fenthyciadau a llawer o newidiadau eraill sydd ar y gweill gennym.\nMae Banc Cymunedol Smart Money Cymru yma i gynnig gwasanaethau ariannol gwell a thecach i bobl leol ac edrychwn ymlaen at barhau i weithio gyda theuluoedd ac unigolion lleol i wella ansawdd eu bywydau. Os hoffech wybod mwy, galwch heibio i un o’n tair cangen neu ewch ar-lein: www.smartmoneycymru.co.uk.\nYmunwch hefo Smart Money Cymru Heddiw